
PPA/UPP a yega e firmanan pa por bay eleccion 



ORANJESTAD - Ayera 
e lista combina di PPA/ 
UPP a yega e cantidad di 
firma rekeri pa por par- 
ticipa na eleccion dia 22 di 
september awo. 

Pa 3or di atardi segun con- 
teo oficial, Censo a confirma 
esaki. 

Lider di partido Booshi 
Wever a manda un palabra di 
gradicimento na tur ciudada- 
no cu a sostene nan. “578 
Firma. 

Nos ta gradici cada ciudada- 
no cu a sostene e lista PPA/ 
UPR 

E trabou ta continua pa man- 
da e mensahe na un y tur: 
PPA/UPP ta e alternativa real 


pa seriedad, experiencia y in- 
novacion den un coalicion. 

Nos ta determina y lo hiba 
un campaña riba nivel, sin 
populismo, sin manipulacion 
y sin fiestamento. goberna- 
cion ta algo serio. 

Level UPP, PPA un miho 
mañan!” 

Despues di tres dia, partido 
POR, RED, RAIZ y awo 
PPA/UPP a yega e cantidad 
di firma necesario. 

Curpa awor tin 288 firma, 
MAS tin 267 y ABO tin 82. 
Nan tin te 15 augustus pa 
yega na e cantidad di 578 
firma. 


Confiansa consumidor a baha un poco 



ORANJESTAD - E 
indice di consumidor a 
baha cu 1,9 punto te 94,6, 
segun Banco Central di 
Aruba. Consumidornan 
ta haya cu condicionnan 
di negoshi y economia ta 
hopi menos positivo cu 
mey aña pasa. Mita ta haya 
tambe cu gobierno su 
posicion financiero actual 
a deteriora compara cu 6 
luna pasa. 

Consumidornan a evalua e 
situacion actual mas negativo 
compara cu seis luna pasa 
ya cu e expectativanan di e 
consumidor pa futuro a sigui 
e mesun rumbo. Esaki debido 
cu e indice di expectativa a 
empeora te na 97,6 di 99,3 
den e periodo anterior. Di 
otro banda, e indice di habito 
di consumo y e indice di 
expectativa di prijs a mehora 
cu 2,5 punto y 1 punto, 
respectivamente. 


E grupo di consumidornan cu 
ta indica cu e condicionnan 
actual di negoshi y economia 
a empeora compara cu 6 luna 
pasa. Di 32,3 porciento den 
e di cuatro trimester di 2016 
te na 54,5 porciento den e 
prome trimester di 2017. 
Esaki tambe tabata e caso riba 
condicionnan di negoshi y 
economia pa futuro, di 18,3 
porciento pa 29,8 porciento. 

Posicion gobierno a deteriora 
Ademas, 50,1 porciento a 
sinti cu gobierno su posicion 
fmanciero actual a deteriora 
compara cu 6 luna pasa. 
37,5 porciento a percibi un 
cu e posicion fmanciero di 
gobierno a empeora pa e 
siguiente seis lunanan. 

Mientras 20 porciento no 
sa con e posicion fmanciero 
di gobierno pa futuro lo 
desaroya. 


Ta haya trabou mas facil 

Tabata tin un subida chikito 
(di 14,0 porciento pa 16,5 
porciento) den e grupo di 
consumidornan cu ta bisa cu 
haya un trabou lo ta mas facil 
den e siguiente 6 lunanan. 
Tambe tin un mehoracion 
den e parti di consumidor cu 
ta pensa cu lo ta mas dificil 
den e futuro cercano pa haya 
un trabou (un mehoracion 
di 44,5 porciento pa 37,5 
porciento). 

No ta apropia pa cumpra 
auto of presta 

Mayoria di consumidonan a 
indica cu no tabata apropia 
pa cumpra un auto (54,0 
porciento). Ni pa haci un 
prestamo (56,0 porciento) of 
un hipoteca (69,5 porciento). 
Mientras cu esaki tabata un 
poco mas abou pa compra 
di aparatonan grandi (45,6 
porciento). Tambe pa bay riba 
vakantie (35,8 porciento). E 


resultadonan aki a pusha e 
indice di habito di consumo 
pa 96,8. 

Despues di a registra su 
punto mas abou di 94,3 
den e trimester anterior. 


Finalmente, e Indice di 
expectativa di prijs a subi 
un poco, di 90,2 te 91,2. E 
mayoria di encuestadonan 
(69,3 porciento) ta spera 
cu prijsnan lo subi den e 
siguiente 6 lunanan. 


No ta premira cu sancion di Merca lo tin impacto riba reapertura di 

refineria 


ORANJESTAD - Director 
di Citgo Aruba, Raymond 
Buckley no ta kere cu e 
medidanan of sancion 
economico cu Merca a 
cuminsa impone riba Ven- 
ezuela, lo tin un impacto 
directo y di biaha riba 
reapertura y operacion di 
e refineria na San Nicolas. 
Aunke nan ta na altura di 
e posibilidad cu e lo por 
sosode, nan no ta premira 
nada na e momento aki. 


Durante un entrevista cu Hits 
100 Fm, sr. Buckley a laga sa 
cu a base di un combersacion 
cu e tabatin cu e oficina cor- 
porativo di Citgo na Merca, 
nan ta na altura di e tipo di 
sancion aki. “Nos ta sigui cu 
e meta”, el a bisa. 

Sinembargo mescos cu den 
cualkier compania, si den 
caso algo bin dilanti, nan 
mester haci nan evaluacion 
kico e sancion aki por ta, pa 



traha un plan con nan por 
deal cu esey. 

E1 a indica cu Citgo ta un di 
e companianan mas grandi; 
nan tin tres refineria, y nan 
ta un di e miho organisa na 
Merca riba e tereno aki. 

P’esey e ta kere cu conside- 
rando esaki tur evaluacion lo 
mester tuma luga prome cu 
Merca ta bin cu un tipo di ac- 
cion riba Citgo. 













































B NPf« 


LOCALIB 


DIAHUEBS 10 AUGUSTUS 2017 


Aumento salario minimo ta ilegal y SER ya a conseha contra 


ORANJESTAD - E au- 
mento di salario minimo 
aworaki ta ilegal. Moti- 
bonan por haya den nos 
editorial di awe riba pa- 
gina 5. Banda di esaki SER 
ya a conseha gobierno na 
2016 pa no hisa e salario 
minimo. 

Conseho Social Economico 
(SER) a conseha pa no au- 
menta salario minimo en- 
trante januari 2017. Esaki ta 
resulta di nan conseho cu ta 
data di november aña pasa, 
riba peticion di ministro en- 


carga cu asunto di bienestar e 
tempo ey. For di e rapport di 
SER ta resulta cu no ta mira 
espacio pa aumenta salario 
minimo, bao ningun di e dos 
posibilidad cu ley riba salario 
minimo ta brinda. 

E prome variante ta e aumen- 
to a base di inflacion, calcula 
a base di e diferencia den in- 
dice pa consumidor (CPI) 
entre augustus di e aña ante- 
rior (2015) pa augustus 2016. 
Como cu den e periodo ey e 
cifranan registra na Oficina 
Central di Estadistica tabata 


indica hasta un deflacion (au- 
mento di poder di compra), 
unda cu e CPI a cay cu -1,4%, 
no tabata posibel conseha un 
aumento. Otro inciso di arti- 
culo 13 di e ley (inciso 3) ta 
contempla aumento di e sala- 
rio minimo a base di un es- 
pacio economico, carga pa un 
desaroyo faborabel di econo- 
mia. Aki tampoco SER tabata 
constata un situacion fabora- 
bel, ya cu segun cifranan di 
Banco Central e crecemento 
real chikito di 0,4% premira 
pa 2016 a cambia negativa- 
mente a base di e situacion 


durante 2016, cu a causa un 
revision di crecemento posi- 
tivo pa un caida di -1,6% di 
e Producto Interno Bruto, 
segun calculacion di Banco 
Central na e momento ey 
(november 2016). 

Encuanto e perspectivanan 
pa 2017 e Conseho a trece di- 
lanti cu pa motibo di e incer- 
tidumbre encuanto e inversi- 
onnan den rehabilitacion di e 
refmeria y tambe e desaroyo- 
nan insigur den turismo, no 
ta mira un base pa carga un 
aumento di e salario minimo 


na januari 2017. 

Na inicio di 2017 gobierno a 
dicidi di no a aumenta sala- 
rio minimo. Pa mas den aña 
gobierno atende e asunto di 
nobo, SER lo mester a haya 
un peticion nobo pa conseha 
riba e intencion di gobierno 
pa aumenta e salario mini- 
mo pa 1 di augustus 2017, 
manera a anuncia awor. No 
tabatin peticion y por lo tanto 
tampoco conseho di SER riba 
esaki. Segun articulo 13 di e 
ley, den tur caso e conseho di 
SER ta imperativo. 


ATIA: ‘Decision aumento salario minimo no ta mustra 

transparencia’ 



ORANJESTAD - Ronald 
van Trigt, presidente di 
hunta di ATIA ta un poco 
asombra cu e manera cu e 
introduccion di aumento 
di salario a tuma luga. E 
organisacion cu ta repre- 
senta gremio comercial ta 
enfatisa cu nan no a haya 
atencion for di gobierno 
prome cu a tuma e deci- 
sion aki. Nan no a haya 
ningun informacion deta- 
ya na kico ta e motivacion 
tras di e decision. 

Manera publica den nos edi- 
cion di ayera, ministerio di 
Asuntonan Social, Hubentud 
y Labor, Departamento di La- 
bor y Investigacion a anuncia 
cu desde 1 augustus ultimo 
a ahusta e salario minimo. 
Esaki a ta conta pa emplead- 
onan cu tin 18 aña of mas den 
e trabao. E salario minimo a 
aumenta pa Awg. 1.711,15-, 
pa luna y Awg. 399,10. Presi- 


dente di ATIA ta bisa cu pa 
haya sa riba 9 di augustus cu 
entrante 1 di augustus e sala- 
rio a subi, no ta e manera mas 
elegante pa introduci un au- 
mento cu lo afecta un parti di 
comercio. “Como represent- 
ante di comercio nos ta com- 
pronde tin biaha cu gobierno 
ta desea di tin un maneho, 
pero hopi biaha e maneho aki 
ta wordo discuti tambe cu e 
partnernan cu tin di haber di- 
rectamente cu esaki,” sr. Van 
Trigt ta comenta na Bon Dia 
Aruba. 

No ta haya premio di 
transparencia 

ATIA tin un posicion tambe 
den Sociaal Economische 
Raad (SER). Den e afkondig- 
ingsblad di 21 di juli por wak 
cu e diferente huntanan a 
wordo scucha, pero pa ATIA 
toch e ta bin como sorpresa. 
“E manera cu el a wordo in- 
troduci sigur no lo haya un 


premio di transparencia cerca 
nos. Nos ta kere cu nos lo por 
a haci e den un otro manera y 
na un otro momento tambe. 
Nos por a discuti esaki mi- 
rando cu gobierno semper ta 
bisa cu nan ta habri pa dialogo 
y intercambia idea. Special- 
mente ora cu tin accionnan 
cu mester wordo tuma cu tin 
influencia riba nos economia 
y comerciantenan, paso na fi- 
nal nan tin cu bay page.” 

Den pasado segun ATIA nan 
ta haya opinion di SER, nan ta 
wordo informa di opinionnan 
di Conseho Consultativo y e 
base na pakico e decision ta 
wordo haci. Tin biaha e ta 
bin pa motibo di inflacion, 
tin biaha e mercado laboral 
ta exigi esaki. Pues segun 
e organisacion, tin cierto 
cosnan specifico economico/ 
fiscal cu ta determina e 
accion aki. “Anto nos ta sinti 
den nos caso cu e accionnan 


cu ta wordo midi pa tuma 
un decision asina no a wordo 
comunica suficientemente, 
sigur no cu gremio comercial. 
Kiermen nos realmente no 
ta di acuerdo di e manera cu 
esaki a bay”, sr. Van Trigt ta 
bisa. 

Consecuencia pa 
comercio 

E presidente ta lamenta cu 
den corant nan mester a lesa 
cu e cambio aki a wordo 
ahusta dia 1 di augustus. Den 
comercio generalmente un 
di e cosnan cu nan ta tende 
tur ora ta cu na Aruba ta hopi 
caro pa haci negoshi. “Nos 
sistema di impuesto ta caro, 
nos primanan social ta caro y 
comerciante ta esun cu ta car- 
ga mayoria di e gastonan aki. 
Ta algo cu nos ta den contacto 
constantemente cu gobierno 
pa trata di haci nos sistema 
di impuesto por ehempel 
na un forma mas husto. Y 
tambe na un forma cu e pre- 
sion ta wordo kita un poco 
for di comercio pero tam- 
be for di consumidornan.” 

Comercio lo mester bay in- 
verti tempo di personal y 
ahustacion den programa pa 
adapta e cambio di salario 
aki na mita di un aña fiscal. 
Y paga e cuenta cu ta wordo 
impone ariba comercio di 
Aruba segun ATIA. Den e 
dianan nos dilanti nan lo bay 


scucha nan miembresia y 
tur otro gremionan comer- 
cial pa fiha un posicion uni. 

Reaccion di comunidad 

Na otro banda hopi hende 
den comunidad tambe a re- 
acciona riba e decision aki 
riba rednan social. Riba nos 
pagina di Facebook Bon Dia 
24 por ehempel, un persona 
a skirbi cu: “Tur organisa- 
cionnan comercial por sapatia 
pero nos tur sa cu den e mun- 
do di awendia tur cos ta subi. 
Comerciantenan no ta tene 
cuenta cu e trahado pero si 
kier exigi pa nan tene cuenta 
cu nan.”E ta sigui: “E trahado 
ta djis un number pa yuda e 
comerciante gana placa y ade- 
mas pa e comerciante ta su 
ganashi so ta conta. Den bida 
tur cos ta give and take y nada 
lo probecha ningun hende 
pasobra rico of pober ora nos 
bay di e mundo aki, cu nada 
nos no ta bay.” 

Hopi hende ta comparti e 
mesun pensamento cu com- 
erciantenan ta esunnan cu ta 
afecta e poder di compra di 
hende local y cu mester stop 
cu e tipo di criticanan aki. 
Nos a purba di haya un reac- 
cion for di otro gremionan 
manera AHATA pero no a 
logra ainda. Nos lo combersa 
cu algun comerciante tambe 
pa mira nan punto di bista 
riba e tema. 









DIAHUEBS 10 AUGUSTUS 


"I LOCflL 


BJKDW 


‘Maneho ambiental no a yuda Aruba’ 



ORANJESTAD - E prob- 
lema ambiental ta grandi 
y maneho di medio ambi- 
ente ta wordo considera 
como e Cinderella di e ul- 
timo gobernacion nan. 

Falta di un ley stricto riba 
ordenansa teritorial; com- 
promiso y proteccion di ar- 
eanan clave pa salvaguardia 
nos naturalesa; preocupacion 
pa destruccion discrimina di 
e mangelnan; dump satura cu 
ta contamina nos medio am- 
biente y ley di medio ambi- 
ente cu ainda no a keda cla, ta 
refleha e magnitud di e prob- 
lema aki. 

No ta existi un maneho cla 
y preventivo pa evita mas 
calamidad y sacrificio riba nos 
recursonan natural. Loke nos 
ta wak ta un accion repentino 
ora cu pa ehempel un derame 
di azeta ta presenta cerca nos 
costa y di repenti e departa- 
mento (nan) concerni ta bin 
dilanti. “E ta invisibel y nos 
tabatin un departamento 
hopi visibel”. 

E ta referi na VROM un de- 
partamento cu a dura casi 19 
aña y cu mayoria di nan Elton 
Lioe A Tjam a fungi como su 
director. 

Lagando un banda su pechi di 
politico como lider di ABO, 
pero a base di su experien- 
cia y profesionalismo riba 
e ramo di ingeniero medio 
ambientalista, c ta haya cu e 
punto cu mas ta wordo neg- 
lisha di nos medio ambiente 
ta e falta di educacion y amor 
pa locual nos tin. Hopi hende 
ta considera Aruba como un 
isla seco cual naturalesa no ta 
bal nada. 


Tin biaha nos ta wordo mal 
compara cu paisnan cu selva 
y berde y variedad di animal 
grandi; ya cu esey pa nan ta 
naturalesa. E ta un concepto 
eroneo; ya cu tur pais y re- 
gion tin su mesun tipo di me- 
dio ambiente y e ta interactua 
cu pueblo. E tipo di pensam- 
ento negativo of conocemen- 
to eroneo aki ta conduci cu 
facilmente nos ta rosa tur cos. 
Tambe facilmente nos pensa- 
mento ta wordo reemplasa cu 
klinker y cu decoracion ta tur 
cos, na luga di cuida locual ta 
di nos. 

“Nos no tin cu menosprecia 
locual nos tin como natu- 
ralesa. Ya cu tin hopi hende 
cu ta cana den nos mondi sin 
ripara cuanto bunitesa tin y 
cuanto animal tin.” 

Diferencia entre departa- 
mentonan antes y awor 

E diferencia entre e depar- 
tamento di VROM antes y 
e departamento actual, De- 
partamento di Natura y Me- 
dio Ambiente ta cu VROM 
tabata un departamento di 
maneho, pero indirecta- 
mente nan tabata forma parti 
di obranan publico (Publieke 
Werken, awor DOW). Nan 
tabata guia, structura y con- 
trola e maneho structural 
unda a wordo construi cas- 
nan y careteranan tendiendo 
na cuenta cu ordenansa teri- 
torial. Asina sr. Lioe A Tjam 
ta splica. 

Un aspecto cu e ta considera 
cu hopi hende ta lubida ta 
cu ordenansa teritorial tin di 
haber cu e parti fisico. Mien- 
tras cu e maneho ambiental ta 
bin riba dje, pero nan mester 
bay man den man. “Bo no 
por bisa: mi ta bay construi 


algo pazuid, sin tene cuenta 
cu e otro consecuencianan 
ambiental of pa e hendenan.” 
Un parti esencia di VROM 
su trabou tabata conscien- 
tisa nos pueblo. E ta asina cu 
mas nos pueblo sa, mas e lo 
tin amor pa su medio ambi- 
ente y su naturalesa. Tambe e 
muchanan ta bay balora loke 
nan ta bay hereda y locual ta 
di nos. 

Nan tabatin programa di 
conscientisacion den medio 
di comunicacion te hasta den 
scolnan; y tambe plan riba 
vivienda, etc.. locual no a 
sigui mas. Antes e casnan ta- 
bata wordo construi teniendo 
cuenta cu direccion di biento 
y cu material y facilidad cu 
tabata garantisa paso di bien- 
to pa saca aire cayente y trece 
frescura den e cas. Esaki no ta 
sosodiendo mas y nos ta sigui 
construi pensando riba airco, 
sr Lioe A Tjam ta bisa. 


E departamento cu a bin 
despues di VROM e ta 
lamenta cu a base di su exper- 
ticio y cu e ta biba na Aruba, 
sr. Lioe A Tjam no ta wak e 
trabou cu nan ta desplegando. 
“Mi no ta wak nan, mi no ta 
scucha nan y leu leu ora cu e 
sapato a bira un tiki preta bo 
ta scucha e director bay grita 
cu e no ta haya e cooperacion 
ni e sosten”. E pregunta cu ta 
surgi ta: dicon bo a keda keto 
tanto tempo?, e ta bisa. 

Urbanisacion y energia 
berde 

E ta haya cu actualmente 
nos informacion ambiental 
ta ‘puro show’. Nos isla a 
cuminsa yena di panel solar 
te hasta a bin cu campaña pa 
pone na domicilio; pero sola- 
mente un grupo chikito so 
por cubri e gasto aki. 

“Tin un batayon na aeropuer- 
to; pero pueblo no ta cosecha 
di esey”. Mientras tin mo- 
linanan di biento pero pueblo 
no ta wak un reduccion den 
nan recibo. E ta haya cu ora 
cu gobierno kier incorpora 
proyectonan relaciona cu en- 
ergia berde of alternativo, e 
tin cu bin na beneficio tambe 
di pueblo. 

Un problema cu mester tene 
cuenta ta urbanisacion cu ta 
na moda; y aunke ta wordo 
considera cu e ta bunita, e ta 
haya cu e ta fout. “No mester 
lubida cu ser humano ta for- 
ma parti di naturalesa te hasta 
den Bijbel esaki ta para”. Den 
naturalesa nos por haya cum- 
inda, habitat te hasta e mane- 
ra di recrea y relax nos mes. 
Pero tin un falta di conoce- 
mento y falta di respet pa nos 
naturalesa, e ta bisa. 


Sr. Lioe A Tjam ta haya cu ta 
un contradiccion grandi cu 
mientras pa ehempel molina 
di biento ta wordo bon pro- 
paganda pasobra e ta bon pa 
medio ambiente. Pero na e 
mesun tempo nos pueblo ta 
gastando basta coriente pa- 
sobra e cas ta calor y nan ta 
pone airco traha henter dia; 
y compania WEB mester au- 
menta su capacidad locual ta 
nifica mas gasto. “Bo no ta 
spaar nada”. 

P’esey e tipo di programa aki 
mester bay cu un bon plan di 
conscientisacion. Pero tambe 
pueblo tin cu realisa cu mas 
nos biba den bon relacion 
cu nos medio ambiente, mas 
relaha nos lo por ta, ademas 
di otro beneficionan. 

Ya cu ora nos ta rosa tur cos 
nos ta contribuyendo pa Aru- 
ba bira mas caluroso. Tambe 
tanto caminda ta wordo con- 
strui supuestamente pa con- 
tribui cu e fluho di transporte 
tin su impacto. 

Mientras cu si di otro banda 
gobierno ta percura pa bo 
transporte publico ta mas efi- 
ciente nos lo tin menos con- 
gestion den trafico, menos 
gas carbonico (C02) of polu- 
cion, menos caretera, menos 
gasto, y accidente di trafico y 
menos efecto riba kentamen- 
to global. 

Sr. Lioe A Tjam ta conclui 
cu nos maneho ambiental no 
a yuda Aruba den nada. Te 
hasta e ta tribi di bisa cu mas 
bien a trece hopi mas prob- 
lema cu den futuro e lo ta un 
dolor di cabes pa atende cu 
cierto aspectonan di nos de- 
saroyonan. 

E ditorial 

Gobierno ta viola ley encuanto 
salario minimo 


Nos ta casi custumbra caba cu den tan- 
to caso e gobierno aki ta djis pone ley 
un banda. E biaha aki pa duna e traha- 
donan menos bon paga un extra riba 
nan salario, cu eleccion den porta. E 
momento ta bon scogi, pasobra ningun 
di nan contrincantenan politico ta bay 
corta nan dede mustrando riba e actua- 
cion ilegal di e actual gabinete. Como 
medio di comunicacion, sin embargo, 
nos no tin voto pa perde... Nos ta tende 
e comentario caba di esunnan politi- 
camente liga, cu ‘boso mester tin algo 
contra e persona humilde’. Esey no ta e 
caso, pero nos kier ta parti di un socie- 
dad ordena, unda na prome luga mes- 
ter tuma medida (o paso, si ‘medida’ ta 
zona demasiado fuerte), na un manera 
corecto, tumando na cuenta tur aspec- 
to, y na prome luga, ley. Kico no ta bon 
haci anto? 

Pa cuminsa, e aumento a keda introduci 
na un manera ilegal. Segun e ley di salario 
minimo, no ta posibel pa tuma decision pa 
aumenta salario sin conseho di Conseho 
Social Economico (SER). Nos tin confirma- 
cion cu SER no a haya peticion nobo pa con- 
seha riba e aumento actual. SER a traha con- 
seho riba peticion pa un eventual aumento 
na januari 2017. E conseho tabata negativo 
y gobierno no a introduci ningun aumento. 
Awor, den cayente di campaña, ta duna au- 
mento, sin conseho di SER, ya cu e conseho 
duna na november 2016 tabata riba peticion 
explicito di ministro encarga cu asunto so- 
cial (y labor) encuanto eventual aumento pa 
1 di januari 2017. Si acaso a pidi un conseho 
nobo, nada lo a cambia pasobra nada no a 
cambia den e situacion socioeconomico di 
november pa awe. 

Ademas e medida ta na vigor entrante 1 di 
augustus; awe ta dia 10. Algo cu no por, pa- 
sobra bo no por introduci algo cu ta na des- 
bentaha di e partido perhudica, e dunado di 
trabao, di manera retroactivo. Si tin algun 
instancia cu ta desea di bay corte cu e deci- 
sion aki, nos ta duda. En todo caso ta reco- 
mendabel cu esun cu hacie, preferiblemente 
tin un parti substancial di su empleadonan 
ganando salario minimo, pa por proba sigur 
un interes genuino den demanda pa perhu- 
icio. 

Di tur manera gobierno ta garando tur em- 
presa di sorpresa, ya cu nan mester bay revisa 
tur nan planificacion di payroll. Pero bueno, 
dunado di trabao semper ta representa me- 
nos voto cu empleado, asina ta cu, segun 


logica di politica den un aña di eleccion, no 
ta pone tanto atencion na loke dunado di tra- 
bao ta desea. Un parti di nan di tur manera 
lo no keda sin duna e cheque, sigur si nan tin 
fabor di haya, si e gobierno aki sinta atrobe 
pa e proximo periodo di gobernacion. 

Pero, con grandi e aumento di 2% ta pa sec- 
tor priva? Cuanto en realidad nan payroll ta 
aumenta? Ban tuma e ehemplo di un per- 
sona cu salario minimo. Riba papel ta parce 
un aumento di Afl. 33,55 pa luna, pero nos ta 
lubida e gastonan como dunado di trabao, cu 
mester añadi e gastonan extra. Manera AZVJ 
AOV/AWW, pension obligatorio pa sector 
priva. Ban bisa cu e aumento di gasto total 
ta yega na Afl. 40 pa luna. No ta parce tanto 
riba su mes, pero esaki no ta unico preo- 
cupacion di un empresario. E tin persona 
cu ta gana 1800, 1900, 2000, 2400 pa luna. 
E fenomeno cu ta mira tur caminda, no na 
Aruba so, cu despues ta bin presion pa au- 
menta e salarionan di esunnan un poco mas 
halto cu e limite di salario minimo. E ahus- 
tacion aki den henter e structura di salario 
tin consecuencia serio pa gasto total di pay- 
roll. Banda di esey mester considera e situa- 
cion economico di e momento aki. Aruba 
ta den e tercer aña di recesion economico: 
crecemento economico real na 2015 tabata 
-0,5%; na 2016 -0,2% y ta parce di ta sigui e 
aña aki den mesun rumbo. 

Y nos no mester lubida un factor hopi im- 
portante: di unda e inflacion negativo di ul- 
timo añanan ta bin? Entre otro, di comercio 
cu ta baha prijs, de paso bahando rentabili- 
dad di negoshi, pa haya capta nan parti di e 
poder di compra stanca. Den un situacion 
asina, e ministro encarga cu labor ta haci cos 
realmente contradictorio. Di un banda e ta 
aumenta salario minimo den tempo di guera 
pa comercio, y di otro banda ta organisa 
evento pa yuda hende haya trabao. Apar- 
entemente te awe den gobernacion nan no 
kier comprende cu cupo di trabao no ta nace 
ora gobierno ta tene evento bunita, pero ta 
surgi ora comercio ta mira oportunidad real 
pa un negoshi, pa gana placa, paga impuesto, 
y paga empleado, cu tur obligacion cu ley ta 
prescribi. 

E medida tuma awor no ta haci nada mas cu 
aumenta gasto empresarial na un momento 
cu ya tin tanto empresa cu ta tambaliando, 
haciendo un gran esfuerso pa mantene cabes 
riba awa, incluyendo e payroll actual. Pero e 
efectonan pa empleo lo bira visibel despues 
di eleccion. ‘Wie dan leeft, die dan zorgt’ 
('Esun cu f ey, su cuenta’), ta parce e lema di 
momento. 

Temertapidi suspende 
fiscal general cu ta 
acus’e di corupcion 


BRASIL (Telesur).- Defensa di presidente 
di facto di Brasil a critica e declaracion cu 
Rodrigo Janot, fiscal general a duna contra 
presidente Michel Temer na diferente foro y 
entrevista. 





Diamars Gobierno di Brasil a pidi Corte Supremo pa 
suspende e Rodrigo Janot di su funcion como fiscal. 
Janot a presenta e acusacion di corupcion contra presi- 
dente Temer. 

Abogado di Temer, cu ta studia mas denuncia con- 
tra Temer a bisa cu e actuacion di fiscal Janot a pasa e 
limite constitucional y legal den tur caso, cu ta rela- 
ciona cu presidente Temer. 

Defensa di Temer ta splica cu Janot tin un empeño pa 
haya elementonan di cual por acusa presidente Temer. 

“E empeño di Janot ta excesivo y a sali caba di su patron 
adecua y normal”. 

Defensa di Temer ta critica e declaracion cu e fiscal a 
presenta contra presidente di Brasil den varios foro y 
entrevista, caminda el a participa. Fiscal a declara to- 
cante e soborno cu directiva di grupo di carni JBS, em- 
presa di alimento di Brasil, a pidi na presidente Temer, 
cu obhetivo di haya fabor politico desde aña 2010, y cu 
nan a purba di haci desde cu Temer a sinta den poder 
presidencial tambe. 

Janot lo fmalisa su mandato na luna di september, y el 
a presenta varios denuncia di corupcion pasivo contra 
Temer. 

E prome denuncia a bay den file caba, via un decision 
di Camara di diputado di Brasil di no continua e huicio 
actualmente. 

Fuente local ta bisa cu Janot ta preparando dos acusa- 
cion mas contra Temer. 




Drama di un mucha di 12 aña cu a cana 5 
ora pa evita keda recluta pa grupo 
terorista ELN na Colombia 



COLOMBIA (InfoBae).- Polis di Tibu, situa na de- 
partamento Norte de Santander - Colombia a haya 
banda di 8 or di anochi un mucha di 12 aña cu a yega 
te stacion di polis, hopi cansa, agita y spanta, mientras 
el a pidi proteccion di autoridadnan eynan. E1 tabatin 
hamber y sed. E mucha a ser atendi pa oficial di polis. 


brinda acompañamento di 
banda di un ekipo profesion- 
al den psicologia, pa asina 
duna atencion na e caso aki, 
”, polis a publica den un co- 
municado. 

Gobierno di Colombia y 
Ehercito di Liberacion Na- 


cional ta den un proceso di 
dialogo, desde dia 7 di feb- 
ruari di e aña aki na Quito, 
Ecuador, cu obhetivo di fi- 
nalisa cu e lucha cu nan tin 
desde mas di 52 aña. 


“Kico a pasa bo?” Polis a puntra 
e mucha. E mucha menor a bisa 
cu e tabata huy for di ehercito di 
Liberacion Nacional (ELN). E1 a 
splica cu gueriya a yega te su cas y 
nan tabatin intencion di hib’e cu 
nan, via uso di forsa. 

Corant E1 Colombiano a publica 
cu dos homber cu tabata bisti paña 
civil y cu arma di candela cortico 
a pidi e mayornan di e mucha, pa 
laga e menor drenta den gueriya 
na Colombia. E homber a bisa e 
mayornan di e mucha, cu e plaso 
di tempo, pa duna e mucha na 
gueriya, a vence caba. 

E menor a scucha e conversacion 
entre su progenitornan y grupo 
di gueriya y el a dicidi di huy for 
di su cas. E1 a bay sin bisa nada na 
su mayornan. 

“Na momento cu el a yega na e 
warda di polis, funcionarionan a 
yama di inmediato funcionarion- 


an di instituto Colombiano 
di bienestar familiar, cu ob- 
hetivo di garantisa tur dere- 
cho di e mucha menor. Polis 
a laga e mucha den cuido di 
instituto di bienestar, cu lo 


Horor: Autopsia a confirma cu Anahi 
Benitez a ser dera bibo 


ARGENTINA 
(DiariodeCuyo).- 
Autopsia cu a haci 
riba curpa di Anahi 
Benitez, hoben di 
16 aña, cu a ser haya 
morto na reserva 
natural di Santa 
Catalina, na Lomas 
de Zamora - Ar- 
gentina, ta bisa cu 
el a ser dera bibo. 
Asina Lucio de la 
Rosa, abogado di 
Marco Esteban Ba- 
zan, acusa como so- 
spechoso principal 
y unico cu ta deteni 
pa e feminicidio 
aki, a splica. 



“E fayecimento a tuma lugar pa motibo 
di asfixia, kier men cu ora cu nan a dera e 
hoben aki, el a perde conocemento caba, 
pero no tabata morto ainda,” de la Rosa a 
confirma. Abogado de la Rosa a bisa cu e 
hoben cu a muri “a haya hopi golpi y a 
perde conocemento.” 

E1 a splica cu estudio forense ta referi na 
varios lesion, y cu e tabata den un estado 
inconsciente, pasobra el a ser haya cu tera 
den su boca. “Por supone cu el a muri dera, 


kier men cu ora cu el a 
muri, e tabatin conoce- 
mento e momento ey.” 
Bazán a wordo interoga 
pa hues di e caso aki. 
Riba su declaracion Ba- 
zan a sigura cu el a mira 
un homber cerca di su 
cas, cu tabata cana y cu 
tabatin su cara tapa, dia- 
domingo prome cu e 
curpa a keda descubri. 

E1 a mustra un mapa di 
Reserva Santa Catalinay 
el a splica cu ta un zona 
di acceso hopi facil, ca- 
minda cualkier hende 
por drenta y el a splica 
cu su cas no tin candal 
na porta.” 

Entre nan e ruman di Hugo Chavez 


Merca a impone sancion riba 8 lider Venezolano mas 


VENEZUELA 
(CNN).- Diaranson 
Departamento di Tes- 
oro di Merca a impone 
sancion contra 8 lid- 
er Venezolano, cu ta 
vincula cu presidente 
Nicolas Maduro. 


E ocho personanan aki tin 
nan activonan na Merca con- 
gela, y ciudadano Mericano 
tin prohibi pa participa den 
algun negoshi cu nan, depar- 
tamento di Tesoro a bisa. 
“Presidente Maduro a tuma 
huramento di su Asamblea 
Nacional Constituyente ile- 
gal, pa permiti su dictadura 
mas tempo na Venezuela y 
asina sigura su permanencia 
na poder den e pais aki,” Ste- 
ven T. Mnuchin, secretario 
di Tesoro a publica den un 
comunicado. 

“E sentimento di desprecio 
di e regimen di Maduro pa 
boluntad di pueblo di Vene- 
zuela ta inaceptabel, y Merca 
ta contra e regimen di tira- 
nia aki, te dia cu Venezuela 
lo haya atrobe su democ- 
racia pacifico y prospero,” 
Mnuchin a splica. 

Siman cu a pasa, Merca a 
sanciona presidente Nicolas 
Maduro y dos siman pasa 
Merca a sanciona tambe 13 
seguidor mas di Maduro. 

Aki e lista di Venezolano cu 
a keda sanciona awor: 


Adán Coromoto Chávez 
Frias (ruman di fayecido 
presidente Hugo Chávez), 
integrante di Asamblea 
N acional Cons tituyente 

(ANC); 

Francisco José Ameliach 
Orta, integrante di ANC; 
Tania D’Ameli Cardiet, rec- 
tor di Conseho Nacional 
Electoral (CNE); 

Hermann Eduardo Escarra 
Malave, integrante di ANC; 
Erika del Valle Farias Peña, 
integrante di ANC; Bladi- 
mir Humberto Lugo Armas, 
integrante di ANC; Carmen 
Teresa Meléndez Rivas, in- 
tegrante di ANC; Ramón 
Dario Vivas Velasco, inte- 
grante di ANC. 

Maduro a kita poder, riba 
dia 30 di juli, cu diputa- 
donan di oposicion tabatin, 
na momento cu su partido 
a celebra un votacion, cu 
obhetivo di crea un consti- 
tucion nobo, via e Asamblea 
Constituyente, cu a keda 
integra pa Venezolano cu ta 
apoya Maduro so. E grupo di 
hende aki cu ta conoci como 
‘consituyentista’ ta consisti 
solamente di seguidornan di 
Maduro y nan lo tin e pod- 
er pa skirbi un constitucion 
nobo pa Venezuela. 

Na luna di mei, Departa- 
mento di Tesoro di Merca 
a congela placa y propiedad 
den teritorio Mericano di 
ocho miembro di Tribu- 
nal supremo di husticia di 
Venezuela y nan a prohibi 



ciudadano Mericano di participa den cualkier 
transaccion fmanciero cu e grupo di Venezo- 
lano sanciona. 

E entidad Mericano a bisa cu e huesnan tabata 
responsabel pa varios sentencia, caminda nan 
a tuma via ilegal contra autoridad di Asam- 
blea Nacional Legislativo, cu a ser eligi demo- 
craticamente na Venezuela. 

Maduro ta e di cuatro presidente cu a ser 
sanciona pa Merca. E lista ta integra pa Kim 
Jong-un (Korea Norte), Robert Mugabe 
(Zimbabwe) y Bashar al Assad (Siria). 
Dialuna den un acto oficial, Maduro a cues- 
tiona e motibo di e sancion contra dje. “Di- 
con mi ta haya sancion? Pasobra ami ta ca- 
paz di bisa tur berdad tocante persecucion cu 
Donald Trump tin contra pueblo di Mexico 
y di Latino America, como tambe e deporta- 
cion, expulsion, abuso y tortura di gobierno 


di Merca riba pueblo Latino Americano.” 

Gobierno di Macri. na Argentina a orde- 

na tambe pa habri un investigacion riba 

tur propiedad di funcionario di Venezu- 

ela na Argentina. 

Diamars el a ordena 50.000 banco, entidad 
financiero, concesionario, inmobiliario, ca- 
sino y otro empresa di Argentina pa informa 
si nan tin registra algun propiedad of activo di 
Nicolas Maduro of algun di e 13 personanan 
sanciona di gobierno di Maduro. 

E orden di Macri ta un adhesion na e deci- 
sion di gobierno di Merca, cu a ser tuma pa 
Donald Trump, caminda el a ordena pa con- 
gela propiedad y activo di presidente Nicolas 
Maduro y su principal seguidornan, pa mo- 
tibo di e promocion di ANC. 


Asamblea Nacional di Venezuela a gradici 
apoyo di 12 pais di America 


VENEZUELA (El- 
Nacional).- Asamblea 
Nacional a respalda e 
declaracion cu a wor- 
do firma, diamars na 
ciudad di Lima, y cu 
a keda aproba pa 12 
pais di America y Ca- 
ribe. 


Diamars, representante di Ar- 
gentina, Brasil, Canada, Chile, 
Colombia, Costa Rica, Gua- 
temala, Honduras, Jamaica, 
Mexico, Panama, Paraguay y 
Peru a firma un acuerdo, ca- 
minda ta rechasa Asamblea 
Nacional Constituyente como 
un fraude. 

Den declaracion nan a recon- 
oce existencia di Asamblea 
Nacional como unico organo 
legislativo. 

Julio Borges, presidente de la 
Asamblea Nacional, a papia di 
e respaldo internacional pa e 
poder legislativo, cu tin mayo- 
ria opositor. 

“Region henter ta condena e 


manera cu e Asamblea Nacional Con- 
stituyente (ANC) a keda eligi, ademas 
nan a laga sa claramente cu e unico in- 
stitucion cu ta reconoci den campo leg- 
islativo ta Asamblea Nacional. E grupo 
di pais aki ta reconoce cu e unico re- 
sponsabel di e direccion di Ministerio 
Publico na Venezuela ta Luisa Ortega 
Diaz,” e parlamentario a splica. 

“E lucha lo continua y ta un bataya cu 
tin awor mas apoyo, di banda di henter 
comunidad internacional,” el a declara. 
E acuerdo a keda aproba pa tur diputa- 
do, y Borges ta señala cu e declaracion 
di Lima, a laga cla cu tur pais aki, ta 
reconoce cu tin un kiebro den orden 
constitucional na Venezuela. 

E texto lo ser manda pa tur sede diplo- 
matico di e paisnan cu a participa den e 
declaracion di Lima. 




CNE ta busca candidato 
pa substitui Smartmatic 

VENEZUELA (ElNacional).- Angel 
Medina, diputado di Asamblea Na- 
cional di Venezuela a bisa cu Conseho 
Nacional Electoral (CNE) ta busca can- 
didatonan, pa reemplasa e compañia 
Smartmatic, cu ta e empresa cu tabata 
traha como e plataforma tecnologico di 
e Poder electoral na Venezuela, y cu a 
participa den tur proceso electoral na 
Venezuela desde aña 2004. 


“Despues di salida di Smartmatic, funciona- 
rionan di CNE ta studia diferente empresa cu 
lo por substitui e servicio cu Smartmatic tabata 
duna na poder electoral,” Medina a informa. 
Medina ta parti di un grupo di parlamentario cu 


ta traha riba un investigacion 
pa haya sa tur cos tocante e 
denuncia cu empresa Smart- 
matic a presenta dos siman 
pasa, caminda e tabata adver- 
ti tocante varios iregularidad 
cu a tuma lugar den eleccion 
di dia 30 di juli. Smartmatic a 
pone na duda e origen di por 
lo menos 1.000.000 voto cu 
gobierno a publica den su re- 
sultado di votacion total, den 
e proceso pa yaga na eleccion 
di asamblea constituyente. 
Parlamento a notifica cu nan 
lo papia cu exponentenan 
di empresa Smartmatic, cu 
a sali di e pais ora cu nan a 
presenta e denuncia contra 
CNE. 

“Nos tin cla un cuestionario 
di varios pregunta, cu nos lo 
manda pa empresa Smart- 
matic, pa asina haya un spli- 
cacion cla di e motibo di nan 
declaracion tocante ultimo 
eleccion na Venezuela.” 
Medina a bisa cu comision di 
AN lo solicita na plenario di 
Asamblea Nacional pa traha 
un citacion pa tur miembro 
di hunta nacional electoral y 
tur rector di CNE tambe. 

Tata di criansa di e 
morochonan a bira di 


5 victima d 

WILLEMSTAD - Na ul- 
timo momento e fami- 
anan a confirma morto 
di e di 5 victima di e caso 
di likidacion di dialuna 
ultimo. 

Ta trata di tata di criansa di 
e morochonan di origen 
dominicano cu a haci aña 
dialuna y a bira victima di 
e tiramento na Jamaicaweg 


i tiramento 

na Buena Vista. Vocero di 
Polis Reginald Huggins a 
confirma e version aki. E 
caso ta den investigacion 
amplio, manera autoridad- 
nan a informa den curso di 
ayera. 

Cu morto di e tata di cri- 
ansa, ainda tin 5 hende cu ta 
hayando tratamento medi- 
co den e caso aki. 


Angeline Martijn a 
hura como miembro 



suplente di corte 


WILLEMSTAD - Mr. 
Angeline Martijn a hura 
como cerca vice presi- 
dente di corte di Corsou 
y Boneiro como miembro 
suplente di corte di husti- 
cia di Aruba, Corsou, Sint 
Maarten y Islanan Bes. 

Sra. Martijn di 45 aña ta di 
Aruba y ta for di 2015 den e 
forma pa bira hues. Ultimo 
dos añanan el a fungi como 
hues suplente di corte den 
prome instancia pa loke ta 
trata casonan civil y penal. 
Awor cu el a caba e parti aki 
sra. 

Martijn lo sigui su carera den 


corte como miembro su- 
plente encarga cu asuntonan 
penal. 

Sra. Martijn a caba su estu- 
dio na 2003 na Universidad 
di Aruba. Despues el a traha 
como abogado na diferente 
bufete. 

Di 2010 pa 2015 sra. Martin 
tabata consehero huridico di 
gobierno di Aruba. 

Prome cu el a studia pa hues, 
sra. Martijn a haci su estu- 
dio di maneho di facilidad na 
Groningen. E ta un ex alum- 
no di Colegio Arubano. 


Prostitucion ilegal ta treciendo 
hopi riesgo di malesa y ta 
afectando bida di famia 



WILLEMSTAD - Par- 
lamentario McWilliam 
(MAN) ta bisa cu prosti- 
tucion ilegal ta treciendo 
hopi riesgo di malesa y ta 
afectando bida di famia na 
Corsou. E1 a lansa un serie 
di pregunta na diferente 
minister riba e fenomeno 
aki. 

E parlamentario ta bisa, cu 
recientemente nos ta mira un 
aumento di prostitucion ile- 
gal ta tumando luga riba caya 
den nos pais. Consecuencia 
di esaki ta cu e ta trece male- 
sanan venerico y kiebro di 
diferente famianan, tambe ta 
crea espacio pa traficacion di 
ser nan humano. Un prob- 
lema cu Corsou a logra di 
controla cu establecimento di 
Campo Alegre nan aña 1949, 
ora nos ta tin e problema di 
prostitucion den cayanan di 
nos centro di Ciudad e tem- 
po nan aya pa asina combatie 
e problematico aki y cu awe 
nos mirando ta lanta cabes 
atrobe. 

Pa ningun hende no ta 


desconoci cu nos isla e ulti- 
mo añanan a wordo asota cu 
damanan for di Venezuela cu 
ta busca un miho biba den 
nos comunidad. 

Unda malesanan ta un me- 
nasa grandi ya cu e damanan 
aki ta trece diferente male- 
sanan i nan tambe ta wordo 
contagia cu malesanan no 
desea via actonan di prosti- 
tucion cu tur consecuencia 
cu esaki por trece cu ne, den 
nos comunidad y casnan di 
famia. 

A bira un fenomeno unda 
snacknan ta emplea e dam- 
anan di cual mayoria ta ke- 
dando di un forma ilegal riba 
nos pais pa asina e bende “un 
trago” y algo mas, mientras 
asina yena e saco di doño di 
establecimento riba lomba di 
dignidad di e damanan aki y 
bienestar di e pueblo aki. 

Recientemente e team mul- 
tidisciplinario di MEO ta 
tumando nota di un fenom- 
eno nobo unda cu doñonan 
di “restaurantnan” ta uza es- 


aki como capa y ta establece 
clubnan nokturno cu e dam- 
anan no documenta aki por 
eherce nan trabou di pros- 
titucion sin ningun clase di 
control, manera si ta e caso di 
Campo Alegre, caminda tin 
controlnan regular di salud 
pa cu e damanan aki. Segun 
informacionnan cu mi a ob- 
tene Campo Alegre a nota un 
bahada drastico di su clien- 
tenan cu ta bishita e centro di 
prostitucion aki. 

Esaki ta un indicacion cu e 
situacion aki ta sumamente 
alarmante, ya cu a bin shift 
den e mundo aki, unda ta 
prefera bay sitionan ilegal ca- 
minda no tin control di salud 
pa cu e damanan aki y pa un 
prijs mas abou. 

E aumento aki di damanan 
cu ta bini for di Venezuela pa 
prostitui na e diferente esta- 
blecimento ta pone cu no tin 
mas espacio na baraknan di 
SDKK unda e damanan aki ta 
warda pa nan deportacion pa 
nan pais despues nan wordo 
detene pa polis. 

Na cuminsamento di aña ex 
minister di husticia sr. Marti- 
na a bishita Boneiro, camin- 
da a tuma nota di un posibel 
solucion pa cu e problemati- 
co aki di falta di espacio, unda 
poruza containernan special 
adapta pa atende cu e prob- 
lema di escasez di espacio. 

E situacion ta lamentabel pa 
nos pais, como e Venezola- 
nonan den e pais aki cu a bin 
contribui politicamente na 
nos comunidad. 


A institui un comision: Atencion pa 
muchanan indocumenta y ileg'al 


WILLEMSTAD - Recientemente gobi- 
erno a institui un comision cu ta atende 
cu casonan di muchanan y hobennan in- 
documenta y ilegal den enseñansa. Di e 
forma aki tur mucha por haci uzo di nan 
derecho y tambe obligacion di participa 
na enseñansa liber, sin cu nan keda per- 
hudica di participa na scol of ricibi di- 
ploma pa falta di documento. 

Esaki ta forma parti di e acuerdo di gober- 
nacionnan caminda a palabra cu lo bay traha 
na stimulacion di enseñansa y pa yega na 
0-drop-out. Gobierno kier brinda un futuro 
briyante na tur nos muchanan y hobennan pa 


asina crea un sociedad solido. 

Pa haci esaki posibel Conseho di Minister 
a aproba e comision aki cu ta bay analisa e 
problemanan relaciona cu e tema aki pa trece 
posibel solucionnan den cuadro di esaki. 

E comision ta consisti di Secretario General 
di enseñansa, representantenan di ministerio 
di enseñansa, ministerio di husticia, ministe- 
rio di BPD, ministerio di SOAW, ministerio 
di GMN, DOS, sindicato di enseñansa, rep- 
resentacion di mayor y directivanan di scol. 
Cu esaki gobierno di Corsou ta garantisa cu 
tur mucha y hoben sin excepcion, por haya 
oportunidad igual pa desaroya nan mes pro- 
fesionalmente. 

Gerrit Schotte ta persisti den persecucion di su 

colega McWilliam 



WILLEMSTAD - E miem- 
bro di parlamento Gerrit 
Schotte ta insisti pa Min- 
isterio Publico persigui 
su colega parlamentario 
Giselle McWilliam rela- 
ciona cu e caso den par- 
lamento di e aña aki, den 
cua Jacinta Constancia a 
pasa sra. McWilliam un 
bofta den parlamento. 
Constancia a haya un cas- 
tigo alternativo. 

Pero sra. McWilliam a haci 
denuncia tambe contra di 
lider di e partido, Gerrit 
Schotte. Sr. Schotte ta bisa 
cu ta un denuncia falso. OM 
a dicidi cu e no ta persigui e 
caso aki. Schotte no ta di acu- 
erdo y den un carta pa Procu- 
rador General Guus Schram 
e ta bisa cu e lo entrega un 
keho na Corte. 

Den su remarkenan riba e 
contesta, sr. Schotte ta yama 
sr. Schram un Pg Hulandes 
Europeo. Por cierto cu sr. 
Schram ta bandona e puesto 
entrante prome di september 
awor. 

Y dia 20 di juli ultimo sr. 


Schram a informa sr. Schotte 
cu no ta bay haci nada cu e 
denuncia di sr. Schotte cu a 
bisa cu sra. McWilliam a haci 
un denuncia falso contra dje. 
Sr.Schram ta bisa cu ora cu 
Gerrit Schotte haci un de- 
nuncia contra di un persona 
di un delito, OM ta nenga 
di persigui e persona aki y ta 
hasta ta inventa motibonan 
no usual pa no persigui e per- 
sona. E biaha aki OM a dicidi 
di no persigui un hende debi 
na su estado emocional. Apa- 
rentemente OM ta haya cu 
no ta cumbini pa persigui e 
persona aki, asina sr. Schotte 
ta remarca. 

Segun e dirigente politico, 
si e mesun persona aki, den 
mesun estado emocional haci 
un denuncia contra di Gerrit 
Schotte, a base di locual el a 
“sinti” na un dado momento, 
si OM ta para cla mesora pa 
persigui sr. Schotte te cu ta 
yama sr. Schotte mesora pa 
interoga como sospechoso. 
Aparentemente semper ta 
cumbini OM pa sigui per- 
sigui sr. Schotte, hasta pa 
cosnan cu no tin pia ni cabes. 
Esaki ta e tipo di husticia cu 


nos tin awe na Corsou, asina 
sr. Schotte ta bisa. 

Sr. Schotte ta bisa cu e 
siguiente pregunta ta bira cua 
ta bay ta e excuus cu OM ta 
bay bin cun’e pa e denuncia 
falso di Yael Plet contra sr. 
Schotte y otronan, cu a causa 
investigacionnan na 3 cas 23 


dia prome cu e eleccion di 
april ultimo. 

“Kisas ta bay bisa cu conside- 
rando e edad jong y falta di 
experencia lo no persigui sr. 
Plet no obstante cu el a haci 
un denuncia falso cu a altera 
bida di 3 famia? E conclu- 
sion dia pa dia ta mas bisto 


cu OM ta un herment pa 
ataca cierto politico y protege 
otro politiconan di preferen- 
cia”, asina sr. Schotte ta bisa. 
Sr. Schotte ta den guera cu 
OM y corte for di despues cu 
el a haya un castigo di 3 aña 
di prizon pa corupcion, tanto 
den prome instancia como 
den apelacion. 


Turismo a genera 63 miyon florin na luna di juni 2017 



WILLEMSTAD - Ofici- 
na di Turismo di Corsou 
(CTB) ta raporta crece- 
mento for di tur e merca- 
donan riba cual ta enfoca 
e esfuersonan di mercad- 
eo. Hulanda, Alemania, 
Estado Unidos, Canada, 
Brazil, Colombia y Suri- 
nam tur a presta bon du- 
rante juni 2017. 

No obstante e resultado posi- 
tivo di e mercadonan aki, 
luna di juni a cera cu un ba- 
hada di 3%. Un total di 760 
bishitante menos a wordo 
registra na juni cual a hiba 
na un total di 27.957 turista 
compara cu 28.717 e mesun 
luna aña pasa. 

E bahada den cantidad di tur- 
ista di estadia ta basa riba e 
echo cu e cantidad di turista 
for di Venezuela te ainda ta 
afectando e cifranan total. Un 
caida di 46% a keda registra 
na luna di juni for di Venezu- 
ela. Aña pasa un total di 3.939 
Venezolano a bishita nos pais, 
mientras e aña aki e cantidad 
total ta 2.113. 

For di Europa a registra un 


crecemento di 7% na juni cu 
un total di 12.937 Europeo cu 
a bishita Corsou. Europa ta 
representa 46% di e total di 
turista ricibi na luna di juni. 
Hulanda a registra 5% crece- 
mento na juni 2017. Un total 
di 10.175 turista Hulandes a 
bishita Corsou na juni. For di 
Alemania e crecemento reg- 
istra ta 34%; na juni un total 
di 1.489 turista di estadia a 
bishita nos pais. 


For di Nort Amerika por 
mira un crecemento di 8% na 
juni 2017. Un total di 5.988 
turista for di Nort Amerika a 
bishita Corsou. Nort Ameri- 
ka ta representa 21% di tur e 
turistanan cu a bishita Cor- 
sou na luna di juni. E canti- 
dad di turista di estadia for di 
Estados Unidos a conoce un 
crecemento di 8% compara 
cu aña pasa. 


Un total di 5.327 turista a 
keda registra na juni. E mer- 
cado di Estados Unidos ta 
actualmente e di dos mer- 
cado cu ta produciendo mas 
pa industria di turismo. Na 
comienso di aña e cifranan 
pa loke ta trata e mercado di 
Estados Unidos tabata tam- 
balia, fmalmente ta mirando 
cu e mercado ta mustrando 
un resultado faborabel pa di 
dos luna consecutivo. Cana- 
da a crece cu 8% najuni 2017. 
Corsou a ricibi 661 turista 
procedente for di Canada na 
juni. 

E prestacion di Venezuela 
ta wantando e cifra total di 
bishitante abou. Un total di 
17% menos turista a keda 
registra for di Sur Amerika. 
E mercadonan secundario 
den Sur Amerika esta Brazil, 
Colombia y Surinam a regis- 
tra crecemento di respectiva- 
mente 4%, 36% y 11% na juni 
2017. 

Na luna di juni tambe a nota 
cifranan faborabel pa loke ta 
trata cantidad di anochi pa 
bishitante. E trent cu bishi- 
tantenan ta kedando mas 


largo a continua. Turistanan 
a keda un averahe di 8.6 ano- 
chi na juni. Aña pasa e can- 
tidad averahe di anochi pa 
persona tabata 8.1. E cantidad 
di anochi cu e turista a keda 
riba nos pais na juni 2017 a 
conoce un subida di 4%. Un 
total di 241.290 anochi a keda 
registra compara cu 232.564 
na aña pasa. 

Cifranan genera for di e mod- 
elo Turistico’ ta mustra cu na 
luna di juni, sector di turismo 
a genera un impacto directo 
di 63 miyon florin. Aña pasa 
e impacto directo tabata 59 
miyon florin. Turistanan pro- 
cedente for di Europa ta re- 
sponsabel pa 31 miyon florin. 
Nort Amerika, Sur Amerika 
y otro regionnan a genera re- 
spectivamente 14.1, 13.8 y 4.1 
miyon florin. 

E relacion entre e cantidad 
di anochi pa persona y e 
cantidad di turista di estadia 
ta mustra cu maske a regis- 
tra menos yegada di turista, 
e anochi pa cada persona ta 
mustra un resultado menos 
negativo ora tuma nota di e 
impacto economico directo 
for di industria di turismo. 

PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA OFRECE 

Señora para hacer limpieza de 
casa y/u oficina. Cuidar niños y 
gente grande 
Por favor llamar 
Tel. 563 8029 


TAHUUR 

un Apartamento di 1 camber, 
no muebla, exclusivo, na 
Companashi, Fls.750 mas un 
luna di deposito 
Tel. 592 9966 


TAHUUR 

un Apartamento full muebla 1 
camber, airco y alarm. Exclui uti- 
lidades (no kids, no pets) 
Awg.1,100 + borg Sabana 
Basora banda di Calidad 
Tel. 585 5521 /565 3228 


TAHUUR 

Timeshare La Cabana to rent 
1 bedroom sleep 4 
in: 29 march out: 6 april 2018 
8 nights easter week 

Tel: 583 8132 /6416184 


TABENDE 

un un trailer sea pa number of 
oficina prijs discutibel. Reki pa 
hoeki y un kashi glas 

Tel.630 3867 


TAHUUR 

Time share La Cabana to rent 
studio sleep 4 

in: 29 march 2018 out:6 april 
2018 8 nights 
Tel. 583 8132/641 6184 

TAHUUR 

Timeshare La cabana to rent 
1 bedroom sleeps 4 
in: 21 dec 2017 out: 26 dec 
2017 5 nights christmas 

Tel.641 6184/583 8132 


TAHUUR 

Apto na Tanki Leendert full 
muebla Afl. 1.200 + deposito 
awa + coriente apart 
Tel. 733 3322 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Auto + Hero Bieu 
ta cobra FI.35 pa tira auto biew 
afo y FI10 pa frigidaire, stoof, 
wasmashin etc 

Tel. 561 4297/561 5179 


TAHUUR 

Apartment 

camber, sala, cushina, baño. 
Inclui wifi y cable. Fls.800 
+ 1 luna borg 

Tel. 568 7779 

TAHUUR 

Studio apart. 1 pers. FI.700 
muebla y utilidades nan inclui 
(airco apart) 

Tel. 560 4176 


TAHUUR 

Un apartment na 
Seroe Colorado 

full muebla, entrada priva, cushi- 
na, sala comedor, baño, 

2 camber 

Tel. 569 8007 


TA BENDE 

un tereno na Playa eigendom 
1304 m2 
Situa na 

Kwarstraat / van Dragstraat / 
Eekhoustraat 
Mon Plaisir, Oranjestad 
Contact tel: 594 2007 


AB0NA PA SOLAMENTE AFL. 35,- PA LUNA Y RICIBITUR DIA B0CORANTNAN PREFERI 

MAS GERGA Dl BO! 



Yena aki bao e siguiente informacion 

Telefon 


□ Cobranza na Cas. 

□ Cobranza na Trabao. 

Nombercompleto: 


□ Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

Adresdi entrega:. 


□ Paga CMB 0NLINE . 

Adres di cobranza:. 


□ Personal na ofkina di Bon Dia Aruba. 

□ Pone den Box. 



□ Tira den Cura. 

Paqo Adelanta: 

□ 3 Luna 

□ 6 Luna □ 1 aña 

Yama na telefon: 582-7800 of manda un email na accounting@bondia.com 

www.bondia24.com 


TAHUUR 

1 Studio appartment semi 
muebla, baño separa, excl: 
utilidades, area trankilo 
Simeon Antonio 
Cel.594 5576 


TAHUUR 

un edificio comercial di 114 m2 
na Oranjestad y pa Afl.1.800,00 
pa luna. Yama Mito na 
Tel. 593 6318 


TAHUUR 

Area di Bushiri, un cas 
di 3 camber / 3 baño cu pool y 
full muebla. Prijs Awg3.300 
pa luna y 1 luna di borg 
Exclui tur cos 
Tel. 593 7366 


TABENDE 

Cama di palo 
di un persona 
Tel. 733 4033 


TABENDE 

Spinashi planta na Aruba na un 
na potchi Fl.7.50. Tambe tin di 
FI.5 y di FI.10 
Tel. 567 8832 


TA BENDE 

Ford Edge 2007 
color preto, leather interior. 
service up todate na agencia 

Tel. 597 7814 


TAHUUR 

Ganga ultimo siman di vakantie 
di scol na Caribbean palm Vil- 
lage 12 pa 19 di aug. US$400. 
Tel. 593 2552 


TABENDE 

Feria di Fruta 
tur diahuebs, diabierna 
y diasabra 

Tel. 566 6295 


TABENDE 

Frigidaire Inverter 
1 cama di 1 persona, 

1 mesa di sala cu su glas 
riba dje 

Tel. 585 3332 


TA BUSCA 

housekeepers cu experiencia 
cu pasport hulandes firma liber 
of casa cu rubiano 
por yama. No ta debolbe 
yamada perdi 
Tel. 593 6176 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


SERVICIO PUBLICO 

Gratis Gratis 

Nos ta piki auto biew, airco, 
bateria, stove, wasmachine, 
frigidaire 

Tel. 561 4297/600 6883 


TABENDE 

Un Cas plus 5 apartamento 
Afl. 480,000,= 
Guyabastraat 

Yama: 592 9966 


TA BENDE 

Modern style home 

Located at Esmeralda 2 bed- 
rooms 2 1/2 bathrooms veranda 
kitchen carpot fully fenced 5 
mins m2 long lease land 

Tel. 00297 594 1496 


TA BENDE 

un cas na Ruby di 2 camber / 
2 baño mas fundeshi pa dos 
apartment pa Af1.328.000,00 
Tel. 593 6318 


TAHUUR 

un edificio comercial 
na Pitastraat tegenover Nissan 
Garage 70 m2 Afl. 1.400 + borg 

Tel. 733 3322 

TÁBÉÑDÉ 

Cas na Ayo di 4 camber y 
2 baño riba un halto cu view pa 
Afl.275.000,00 

Tel. 593 6318 

housefórsálé 

This beautiful home 
Features 3 bedr, 2 bath, kitchen 
fully fenced backyard, pool. 

Property land $247,000 
Forinfo call 00297 594 1496 
areaproperties@live.com 


TAHUUR 

Cas na Babijn di dos camber cu 
cura full sera. Excl utilidades 
1.800 p/m 
Tel: 741 7262 


TABENDE 

Cas na Rooi Koochi 
3 camber 2 baño + apartamento 
Construi 469m2. Terreno propio 
1484m2 $399.000- Prijs reduci 

Tel. 733 1201 


TAHUUR 

Time Share Tropicana Resort 
& Caribbean Palm Village 
11/12 18/19 aug 1 camber pa 
4 persona cushina, balcon pa 
$550 Info bel/ whats 
593 2552 


FOR RENT 

3x appartments with or without 
furnitures. Tarabana area. Also 
tourits welcome 

Tel. 749 2533 

Seferino Tromp 

Na e persona cu ta bibando den e pica condenabel di adulterio 


ORANJESTAD - Mi kier 
a spierta, cu hopi hende ta 
cometiendo erornan gran- 
di den bida, pa motibo cu 
nan a perde tur sentido di 
pica. Un persona mester 
por sa e Leynan di Dios, pa 
e sa kico ta biba den pica. 
Bo a divorcia di bo esposo 
legitimo cu bo a casa di- 
lanti di Dios den Misa y pa 
despues bo a casa pa civil 
cu un otro persona pa lan- 
ta un otro famia? 

Anto bo ta bibando den e 
pica di Adulterio, cu ta e di 
6 Mandamento di Dios cu ta 
bisa,’Lo bo no comete e pica 
di Adulterio.’ Bo no a prim- 
inti dilanti di Dios y dilanti di 
un sacerdote den Misa, cu bo 
lo keda fiel, den bon tempo y 
den mal tempo, den tempo di 
prosperidad y den tempo di 
adversidad, den tempo di pas 
y den tempo di pleito? Bo a 
cumpli cu loke bo a priminti 
na Dios y na bo esposo? Si 
bo a pasa mes den temponan 
dificil den bo matrimonio, 


anto pakico bo no a acudi na 
Dios of na personanan spiri- 
tual pa bo haja yudansa y con- 
sehonan? Bo mester por sa, 
cu manera Hesus a carga Su 
Cruz, asina tambe bo mester 
a carga bo Cruz den e oranan 
dificil di bo bida. Dios no ta 
duna bo un Cruz cu bo no 
por carga, pasobra nos tur tin 
cu pasa den e pruebanan di 
fe y no laga ta asina, cu e yi- 
unan ta mira nan tata ta biba 
cu un otro muhe y nan ta 
mira nan mama ta biba cu un 
otro homber. Esey ta un mal 
ehempel pa e yiunan y con- 
denabel pa Dios. 

Si bo tabata stima Dios di 
berdad y si bo tabata bay reg- 
ularmente Misa, anto lo bo a 
laga e caminda habri, maske 
cu bo esposo a divorcia bo. 
Hesus nos Señor ta spierta 
bo den Bijbel den lCarta na 
Corintionan 7:39 “Un muhe 
casa ta mara na su esposo, 
tanten cu e esposo ta na bida. 
Ma si su esposo muri, como 
viuda e ta liber pa casa atrobe 


cu ken cu e kier, basta cu e ta 
un creyente.” Den e palabra 
di Dios aki, bo ta keda casa 
y uni pa Dios cu bo esposo 
te na morto, maske cu bo ta 
divorcia. Bo no tabata sa cu 
satanas ta busca tur sorto di 
manera pa un matrimonio 
fracasa, pasobra e diabel sa di 
antemano, si e pareha divor- 
cia, e muhe lo bay busca un 
otro homber pa e bay biba cu 
ne y e homber lo bay busca 
un otro muhe pa e bay biba 
cu ne y asina aki nan dos ta 
bibando den un bida di con- 
denacion den e pica mortal di 
Adulterio, pasobra e diabel sa 
di antemano cu e pareha di- 
vorcia, nan no por biba sin 
sex, cu ta e deseo di curpa. 

Hesus nos Señor kier bisa 
bo tocante di e Sacramento 
di Matrimonio den Bijbel, 
Mateo 19:4-6 ; Hesus a con- 
testa nan: “Boso no a lesa 
cu na cuminsamento, Dios 
Creador a crea nan homber y 
muhe? Y E1 a bisa: P’esey un 
homber lo bay laga su tata y 


su mama pa e uni cu su muhe 
y nan dos lo bira uno. Asina 
nan lo no ta dos persona mas, 
ma un solo curpa. Kiermen 
hende no mag di separa loke 
cu Dios a uni den matri- 
monio.” Akinan Dios no ta 
reconoce divorcio y bo ta un 
persona casa pa Misa dilanti 
di Dios Creador, pero bo no 
ta respeta E Leynan di Dios 
y bo ta biba pa biba segun bo 
mes un bida desaregla. Hopi 
hende ta cay den e tram- 
panan di diabel, den fornica- 
cion, den Adulterio, den biba 
compaña y den casamento pa 
civil so. Casamento pa civil ta 
regla solamente e asuntonan 
civil, derecho pa mucha, bi- 
enes, alimento, etc.. Pa Dios 
por pordona tur bo picanan, 
di prome bo mester separa di 
e persona cu bo ta bibando 
cu ne den Adulterio, di dos 
bay confesa tur bo picanan di 
Adulterio dilanti di un Sac- 
erdote cu tin e autoridad di 
Cristo Hesus pa pordona pi- 
canan, di tres purba haci bon 
bek cu bo ex esposo cu Dios 


a uni bo cu ne y si esey ta im- 
posibel, anto bo tin cu tuma 
bo Cruz y biba den un bida 
bo so y cu bo yiunan y den 
un bida Cristian. Pasobra, si 
bo ta stima Dios di berdad, 
anto bo mester cumpli cu 
Dios Su Leynan, pa bo por ta 
salba. Hopi hende ta bibando 
den e picanan di perdicion cu 
ta haci nos Señor Dios hopi 
tristo. Dios ta duna bo un 
oportunidad pa bo dicidi, ta 
na unda bo kier bay despues 
di morto, sea den E Gloria 
Eterna di Dios Tata, of den e 
condenacion eterno den fier- 
no, na unda cu tin yoramen- 
to y sufrimento pa eternidad? 
Abo tin cu scoge cua ta e ca- 
minda cu bo kier sigui. Den 
Bijbel 2 Tessalonica 1:8/9, ta 
bisa bon cla:” Den candela ar- 
diente, pa castiga esnan cu no 
ta reconoce Dios y na esnan 
cu no ta obedece e Evangelio 
di nos Señor Hesu Cristo. 
Nan lo paga pa esey cu perdi- 
cion eterno, leu for di Cara di 
Señor y di Su Mahestad di Su 
Forsa”. Amen. 


Minister Girigorie: Tiroteonan ta limitacionnan bon prepara 



WILLEMSTAD - Dialuna 
ora cu e hecho aki a sos- 
ode, berdad mi a bay na e 
luga di acontecimento pa 
mi mes por a mira kico ta 
pasando. “Tabata un situa- 
cion hopi dificil. Mi tin cu 
bisa cu ta mi prome biaha 
cu mi por a experencia un 
situacion asina aki, cu no 
ta agradabel”. 

Pero sinembargo bo por a 
mira e dolor cu ta biba cerca 
e famia y victimanan. E tabata 
un situacion hopi dificil, pero 
na mesun momento mi mes- 
ter aplaudi e trabou di Cuer- 
po Policial, Slachtofferhulp, 
a haci pa yuda victimanan 
eybou conoci y nan famianan 
por pasa riba e situacion agu- 
do dje momento ey. 

Tin ainda pregunta y preocu- 
pacion ta existi no solamente 
cerca nan, pero cerca henter 
comunidad. A pesar cu e in- 
formacion cu ainda por sum- 
inistra na comunidad ta limi- 
ta, den cuadro dje investiga- 
cion no ta prudente pa duna 
hopi detaye. Sinembargo go- 
bierno cu e cadena hudicial a 
haya necesario pa duna infor- 
macion kico ta sosode. 

Den e simannan binidero go- 
bierno lo duna ruedanan di 
prensa mas amplio riba loke 
ta sosode caba. Paso hopi bi- 


aha ora cu cosnan asina aki 
tuma luga, nos tin tendencia 
di cay den panico. Y nos sa 
cu no mester tuma decision- 
nan sin pensa prome. ‘Paso 
ya caba tin algun cos andando 
den cadena hudicial dirigi 
riba e cosnan asina aki y e 
situacion penoso ta pone cu 
bo ta determina con mester 
sigui. 

Dos Punto 

Mi ta kere dos punto cu ta im- 
portante pa trece dilanti awe , 
di mas ora cu e situacion asina 
aki presenta, e ta trece preo- 
cupacion den comunidad. Ta 
tende expresion di preocupa- 
cion, den e sentido cu no ta 
posibel mas pa sinta riba caya 
cu bo famia, celebra cu famia 
riba caya. A pesar ki ta trata 
di un hecho lamentabel, mi 
tin cu bisa cu tur indicacion 
na e momento aki ta mustra 
cu e casonan di tiroteo no ta 
casonan para riba nan mes. 
‘Tin tur indicacion cu ta trata 
di limitacionnan prepara den 
un cuadro specifico, prepara 
di antemano y dirigi. 

Cu esaki obviamente no ta 
nifica cu ta cosnan cu no por 
sosode y ta lamentabel cu 
principalmente pa motibo cu 
ta uza armanan automatico, 
por ripara cu mas tanto hen- 
de y tin biaha hasta hende- 


nan inocente ta bira victima, 
loke cu ta hopi lamentabel. 
Ta trata di limitacionnan hopi 
dirigi cu ta tuma luga den un 
circuito na Corsou. Auto- 
maticamente esey ta nifica cu 
den algun caso tin victimanan 
inocente. 

Na di dos luga, comunidad 
ta hopi consciente cu e go- 
bierno aki a cuminsa cu al- 
gun medida hopi dirigi riba 
e trafico di arma na Corsou. 
Tin hopi cos andando riba e 
circuito di arma, pa asina por 
tin un maneho responsabel. 
A pesar cu tabatin hopi critica 
riba esaki, minister Girigo- 
rie no ta kere cu despues dje 
asesinato di dialuna anochi na 
Buena Vista lo tin hopi critica 
riba e necesidad pa hiba un 
maneho dirigi riba restringi 
uzo di arma na Corsou. Riba 
investigacionnan dirigi con 
armanan ta yega riba caya. 

Esey ta mustra cu tin cierto 
accionnan concreto di go- 
bierno den cooperacion cu 
Cuerpo Policial y Ministerio 
Publico pa por limita e situa- 
cion aki. Ora cu un situacion 
manera esun di dialuna ano- 
chi presenta, bo tin tendencia 
den cay den panico, pero nos 
no mester haci esaki. Mester 
evalua loke ta pasando caba y 
eventualmente adapta loke 
cu a plania caba. 


Despues dje asesinato di di- 
aluna, varios reunion a tuma 
luga pa yega pa fiha un deci- 
sion determina con pa sigui. 


Pa yega na un Corsou mas 
sigur y caminda a limita uzo 
di arma drasticamente. 

Panter a yuda boto di piscado 



ORANJESTAD - Diamars 
mainta e cutter di Warda 
Costa a yuda e boto di pis- 
cado Michali, despues cu 
a topa cu ne mas o menos 
9 miya west di Manchebo 
Beach. Tabatin 3 persona 
abordo. 

Aparentemente e boto su 
slang a kibra pa cual e boto 
no tabatin movecion. Panter 
a touw e boto direccion di 
Paardenbaai. 



Relato di Polis 


Problema entre chauffeur di bus y 

taxi pirata 


ORANJESTAD - Un chauf- 
feur di un bus a pidi asistencia 
di polis banda di misa di Playa, 
pasobra e tabatin un confronta- 
cion cu un dama cu tabata core 
como taxi pirata. 

Segun e dama acusa di ta taxi pirata, 
el a duna un bisiña y un conoci lift 


pa cas, p’esey e ta wordo acusa di ta 
taxi pirata. 

Aparentemente e dama aki a wordo 
gara caba siman pasa ta transporta 
varios hende den su auto, pues e ta- 
bata coriendo como taxi pirata. Po- 
lis a conseha e chauffeur pa entrega 
keho cerca recherche. 


Maltrato na Sabana Basora 


SABANA BASORA - A pidi 
presencia di polis na un adres 
na Sabana Basora, pasobra aki 
un homber lo a maltrata su 
pareha. 

E dama L.G. a declara na polis cu 
su pareha J.R. a maltraf e y e tabatin 


un golpi visibel na su couchi y un 
kap na su cachete. 

Ambulance a presenta na e adres 
en cuestion y a atende cu e victima. 
Mas anochi polis a topa cu e sos- 
pechoso R. den cercania di Mangel 
Halto Bar en Restaurant. A deten’e 
y a transporte pa warda di polis. 


Ladronicia den un apartamento na 

Bushiri 


BUSHIRI - Diamars anochi a 
rekeri presencia di polis na un 
compleho di apartamento na 
Bushiri, debi na un kiebro cu a 
tuma luga na e compleho. 


Aki polis a tuma declaracion di e vic- 
tima kende a declara cu a kibra drenta 
den su hogar, door di destrui e ben- 
tana di cushina. E ladronnan a bay cu 
un DVD player, algun joyas di oro y 
un mini laptop. 


Persona a yega Hospital cu 
tiro na pia 

ORANJESTAD - Diamars anochi 
un homber a yega na Eerste Hulp 
cu un tiro na su pia. 

E victima a bisa polis cu e tabata 
canando den Caya Francisco D. Figa- 
roa y ora cu e tabata yegando cerca di 
Ailixin Holding N.V el a scucha un 
tiro di arma di candela, cual a gar’e na 
e parti ariba di su pia robes. E1 a mira 


un auto bay direccion zuid despues di 
esaki. 

E1 a tuma contacto cu su amiga, kende 
a transporte pa Eerste Hulp. E victima 
tabatin 3 herida visibel cu tabata 10 
centimeter di otro. Despues di a papia 
cu e victima a inicia un investigacion 
na e luga caminda e tiramento a tuma 
luga. 

Tres auto envolvi den accidente yegando luz di trafico 

Palm Beach 


ORANJESTAD - Riba e 
caminda di Sasakiweg ye- 
gando e luz di trafico na 
Palm Beach diamars at- 
ardi a sosode un accidente 
cu tres auto envolvi. 

Patruya di trafico y roadser- 
vice tabata presente pa tuma 
datonan. Polis a solicita am- 
bulance pa un persona cu 
tabta keha di dolor fuerte na 
curpa. Polis a constata cu e 
dama chauffeur di e Toyota 
Verossa biniendo for di zuid 
a dal tras di un Nissan March 
pa despues dal tras di un Su- 
zuki jeep. Daño material ta- 
bata considerabel. 





Relato di Polis 


Celular horta den casino 


Ladronicia den auto 


PALM BEACH - Diamars merdia 
un persona cu tabata hungando 
na un mashin a sali bay y laga su 
celular atras. Diescinco minuut 
despues el a realisa cu el a lubid’e 
y a bolbe pa busca su celular. 

Un empleado di e casino cu ta traha 
cerca di e mashin unda el a laga e ce- 
lular a inform’e cu un pareha a bay 
cu e celular. Un otro cliente cu tabata 
sinta banda di e doño a confirma cu en 


berdad e pareha a bay cu e celular. A 
informa personal di siguridad y hunto 
a acerca e dama cu tabatin e celular. A 
busca den e tas di e dama, pero no a 
haya nada. Pero for di imagennan di 
camara di siguridad a mira con e dama 
tabata sinta riba e celular y despues e 
homber a bin y coy e. Despues di a 
mira esaki, a bolbe pa busca e pareha, 
pero ya nan no tabata ey. A entrega 
keho y autoridadnan a traha un pro- 
ces-verbaal. 


MOKO - Presencia di polis 
a wordo solicita na un cas na 
Moko pa un caso di ladronicia 
for di auto. 

Aki polisnan a wordo informa cu un 
di e yiunan di e señora a bay coy algo 
di auto y no a lock e bek. 

Mas anochi e señora a ripara cu un 
persona desconoci a bolter den e 
auto y a bay cu tur articulo y docu- 


mento cu tabata den dashboard. En- 
tre otro a bay cu un celular Iphone 
5S. 

Segun e señora e sospechoso tabata 
coriendo rond riba un bais, pasobra 
el a mira lastro di taira di bais banda 
di e auto. Tambe a informa cu e so- 
spechoso kende aparentemente lo 
ta conoci como Gino, lo a yega na 
Budha Bar Restaurant cu e tas cu el 
a caba di horta for di e auto. 

Pronostico di tempo 


Tempo: 

Parcialmente nubia cu un 
awasero pasahero. 
Temperatura maximo 34 
grado Celsius y temperatura 
minimo 28 grado Celsius. 
Solo lo baha awe nochi 07:03 
pm y lo sali mañan mainta 
06:27 am. 


Biento: 

For di direccionnan entre 
oost y zuidoost y modera te 
basta fuerte; forsa 4 te 5 (20 
te 39 km/ora, 11 te 21 nudo) 
Durante di dia fuerte te po- 
siblemente duro den rafaga; 
forsa 6 te 7 (40 te 61 km/ora, 
22 te 33 nudo) 


Situacion general di 
tempo: 

Un ola tropical den parti oost 
di area di Caribe ta moviendo 
den direccion west. Hume- 
dad cu e sistema aki lo bay 
trece den atmosfera regional 
lo induci de bes en cuando 
mas nubia for di cual por cay 
localmente un awasero riba 


isla di Aruba den proximo 24 
ora. 

Condicion di lama: 

Olanan di lama lo ta for di di- 
reccion oost cu haltura di 4 te 
localmente 7 pia riba awanan 
habri na costa noordwest di 
nos isla. 



‘Cu pas y siguridad desaroyo sostenibel di 
hubentud por wordo realisa’ 



ORANJESTAD - Dia 12 
di augustus venidero lo 
celebra mundialmente dia 
Internacional di Huben- 
tud. Pa motibo di esaki 
Departamento Asunto So- 
cial, Seccion Bida & Famia 
(SBF) kier haci uzo di e 
oportunidad aki pa splica 
na comunidad e servicio- 
nan cu ta wordo brinda 
na mucha, hoben, adulto, 
famia y pareha. 

Pa por sigura pas y siguridad 
den bida di un mucha y ho- 
ben, ta importante pa enfoca 
riba e famia segun e departa- 
mento. Esaki ta significa cu 
den un caso unda e mucha 


y hoben ta wordo referi pa 
terapia, lo analisa e situacion 
familiar y lo purba mas tanto 
posibel envolvi miembro nan 
di famia den e terapia. 

E departamento ta di opinion 
cu lo mester pone atencion 
na cada aspecto cu ta contri- 
bui na un resultado positivo 
den e desaroyo di e mucha y 
hoben, por ehempel: e rela- 
cion y comunicacion entre 
mayornan, pareha, rumannan 
y otro miembronan di famia 
(wela/welo, tanta/omo etc.) 
Nos como adulto ta e spiel di 
influencia pa e mucha y ho- 
ben. Mucha ta observa/wak 
siña y haya habilidad door di 


wak accionnan di mayornan 
y demas miembro di famia 
y comunidad. Mucha no por 
duna loke e no tin. 

Pues abo como modelo di in- 
fluencia ta e fuente principal 
cu tin cu brinda e oportuni- 
dad pa mucha y hoben haya 
habilidad y herment necesa- 
rio pa un bida saludabel di pas 
y siguridad. 

Problemanan cu no por wor- 
do trata na SBF ta por ehem- 
pel personanan cu tin un 
problema psikiatrico, person- 
anan cu tin cualke tipo di adi- 
cion, personanan cu autismo, 
muchanan unda mayornan ta 


den un proceso huridico an- 
dando (divorcio cu hopi plei- 
to, reglamento di voogdij). 
Tene cuenta cu pa un mucha 
y hoben ricibi ayudo/trayecto 
di guia, ambos mayor cu au- 
torisacion legal (gezag) mes- 
ter duna permiso pa esaki por 
escrito na SBF. 

Seccion Bida y Famia (SBF) 
ta un seccion di Departamen- 
to di Asunto Social (DAS). 
“Nos ta un team multi dis- 
ciplinario di profesionalnan 
cu ta brinda terapia gratu- 
itamente na personanan cu 
problema psicologico, social 
y emocional.” Esun cu ta pidi 
yudansa ta haci esaki bolun- 


tariamente y no ta wordo 
forsa, nan ta splica Tur caso 
ta wordo trata na un manera 
confidencial. Den SBF ta 
traha psicologonan/ortopeda- 
gogo pa mucha, hoben, psi- 
cologonan pa adulto y tambe 
terapista nan di relacion, 
famia y pareha. 

Na momento cu un cliente 
acudi pa yudansa na SBF, e 
mester presenta cu un carta 
di referencia di por ehempel 
dokter di cas, specialista of 
instancia social. Ora cu e cli- 
ente su turno yega, e lo wor- 
do acerca telefonicamente pa 
haya fecha di cita pa e prome 
combersacion (Intake). 

Jareza Jacobs a 
celebra 10 aña den 
servicio na Post 
Aruba N.V 


ORANJESTAD- Reci- 
entemente Jareza Jacobs 
a celebra 10 aña den ser- 
vico di Post Aruba N.V. 
Jareza Jacobs a cuminsa 
traha riba un 6 di augus- 
tus 2007. E1 a cuminsa 
como loket medewekster 
y awo tin e funcion di Hu- 
man Resources Assistant. 

Jareza Jacobs ta un persona 
cu ta traha duro y corecto, 
cu caracter suave y trankilo. 
E tin hopi bon manera pa 
calma hende. Semper e t’ey 
pa scucha y duna conseho na 


esunnan cu mester di esaki. 

Durante e añanan aki a con- 
stata cu e tin un bon curason 
y e ta semper pendiente di 
tur trahado. Ademas di ta 
agradabel pa traha cun’e, Jar- 
eza Jacobs ta hopi amigabel. 

Post Aruba N.V. ta expresa 
palabranan di pabien na Jar- 
eza Jacobs, kende pa basta 
aña a sa di traha di un mane- 
ra leal y hopi dedica. Pabien 
y hopi exito den bo retonan 
pa futuro. 



Recuerdonan di Aruba Symphony Festival 2017 




ORANJESTAD - Despu- 
es di e exito nan di 2015y 
2016, e aña aki na juli Aru- 
ba Symphony Festival a 
presenta otro serie di con- 
cierto di musica clasico 
excitante cu musiconan 


di nivel mundial na Cas di 
Cultura y abordo di Free- 
winds den waf di Oranies- 
tad. 

E recuerdonan di awe ta di e 
dos conciertonan abordo di e 


bapor. E Festival di 2018 ta 
programa pajuli 18 - 28.Mar- 
ca e fechanan den bo kalen- 
der di awor caba!. Pa mas 
informacion, bishitawww. 
nuevomundofestival.com of 
Facebook Cas di Cultura. 

160 pareha a 


renoba nan 
compromiso di 
matrimonio na 
Eagle Beach 

ORANJESTAD - Aruba a haci un impacto 
grandi cu e ceremonia di renobacion di voto 
matrimonial e siman aki. Na e ceremonia a 
participa 160 pareha cu a renoba nan com- 
promiso di matrimonio, cu a tuma luga na 
Eagel Beach cu bahada di solo. E esaki tabata 
algo hopi importante pa nos isla como des- 
tinacion turistico, uno caminda cu a haya un 
proyeccion internacional inmenso. 

E evento ta hayando un acogida tremendo traves 
di e rednan social poniendo Aruba destaca den 
diferente plataforma di noticia pa e ceremonia mas 


grandi di renobacion di votonan matrimonial cu a 
yega di celebra den Caribe. Di e manera aki un bi- 


aha mas Aruba ta demostra cu ta e destino di mas 
atractivo, pero tambe mas innovado pa loke ta trata 
e posibilidadnan y su mercadeo. 




Den e prome dia despues di e evento a registra mas 
di 300 post cu e hashtag di #ArubaIDo. Un di e 
parehanan a conta con nan a biaha pa casi 5 mil 
miya for di Inglatera pa renoba nan compromiso 
cu otro. 

E impresion nan riba e cuenta di Twitter cu e me- 
sun hashtag a crece cu casi 2 miyon for di comienso 
di e evento, te na un total di 8.2 miyon, y e storia 
riba Instagram a ser mira mas di 58.000 biaha. E 
evento aki no solamente a haya un cobertura solido 
riba internet y rednan social, sino tambe agencian- 
an di noticia Mericano manera FOX TV a reporta 
e evento na Aruba pa henter Merca den menos di 
12 ora. 

Esaki a captura atencion di mas di miyones di tele- 
vidente Mericano. Mas y mas medionan di comu- 
nicacion rond mundo ta raportando e evento unico 
aki, incluyendo ya caba mas di 22 miyon di impre- 
sion na mas di 3.9 miyon di hende, algo cu A.T.A. 
a monitor di cerca pa determina efectividad di e 
strategia promocional, cu den un tempo relativa- 
mente cortico a cuminsa duna resultadonan inme- 
diato, positivo y desea. 

ATA a percura pa entre e mas di 320 participante, 
a inclui algun pareha cu personahenan conoci den 
mundo di turismo, pero tambe celebridad Meri- 
cano manera ta Tamra and Eddie Judge, di e pro- 
grama di television “The Real Housewives of Or- 
ange County” riba Bravo TV. Tur pareha tabata 
asina impresiona, contento y satisfecho. Mas cu 
claro tur a transmiti tur nan experiencianan riba 
Instagram, Snapchat y Facebook. 

Aruba Tourism Authority ta gradici tur esunnan cu 
a forma parti di e campaña publicitario aki y spe- 
cialmente na tur e parehanan cu a haci e ceremonia 
masal posibel. 

Sigur Aruba ta luciendo un biaha mas y e imagen 
cu nos isla ta e destinacion perfecto pa parehanan 
bin compromete, casa y pasa honeymoon ta ke- 
dando graba pa miyones y miyones di persona rond 
mundo. 

A.T.A. tin conviccion cu resultado di e activacion 
aki ta bay trece su resultado positivo pa e periodo y 
añanan nos dilanti. 

50 aña di servicio di abogado Arie Swaen 


ORANJESTAD - Dia 10 
di augustus 2017, abogado 
Arie Swaen ta cumpli 50 
aña di servicio, di cual 16 
aña como ambtenaar y 34 
aña como abogado. Arie 
Swaen a nace na Aruba 
na aña 1945, ta casa cu e 
ex maestra di scol Ingrid 
Tromp y tin dos yiu muhe 
Desiree, cu ta gradua na 
Aruba como meester in 
de rechten y Carol, cu a 
gradua na Merca como 
Master den Psychology. 

Despues di a termina HBS- 
A na Colegio Arubano na 
1964, Arie bay studia na Hu- 
landa y a obtene su diploma 
di Gemeente-Administratie 
I na aña 1967 na Rotterdam. 
Di aña 1964 pa 1967 el a 
traha como stagiaire na ge- 
meente Capelle aan de IJssel 
na Hulanda den de departa- 
mentonan di Censo, Asun- 
tonan Social, Enseñansa y 
Asuntonan General. 

For di aña 1967 te 1979 el a 
studia pa Praktizijn cerca e 
tempo ey Officier van Justi- 
tie mr Tjon Ajong q.e.p.d.. 
Na 1977 ela obtene como 
promer Arubiano e grado di 
Meester in de Rechten na 
Universidad di Antias Hu- 
landes. For di 10 di augustus 
1967 te 1980 el a traha na 
Departamento Economico 
di Antillas Hulandes, ultima- 
mente como Hefe di e Sec- 
cion Aruba. 

For di aña 1980 te 1983 Arie 
a traha como Raadsadviseur 
di e Ministronan di Econo- 
mia y Structura Estatal den 
e prome Gabinete di Don 
Martina na Antias. Di 1983 
te 1985 el a traha como abo- 
gado na e bufete di abogado 
Ben Nagtegaal q.e.p.d.. 


1977 e tawata miembro di e 
Comision di Visitacion di e 
universidad aki. Di 1983 te 
awor aki e ta miembro di Or- 
den di abogado di Abogado, 
di cual Orden e tawata Deken 
for di 1997 te 2000 y a wordo 
nombra miembro honorario 
na 2009. 

Tambe e tawata miembro di 
Raad van Toezicht di Abo- 
gadonan for di 1989 te 1996 
y di e RAIO-commissie for 
di 1997 te 2000. Arie tambe 


tawata miembro di Inter 
American Lawyers Bar As- 
sociation for di 1995 te 2005. 
Na aña 2001 Arie a wordo 
condecora como Ridder den 
Orde van Oranje Nassau. 

For di aña 2002 te 2010 Arie 
tawata Presidente di Conseho 
di Comisarionan di Banco 
Central di Aruba. For di 2007 
te 2014 Arie tawata miem- 
bro di Conseho Consultativo 
(Raad van Advies), di cual 
conseho e tawata Presidente 


for di 2009. 

Esaki ta e trayectorio suma- 
mente impresionante di 50 
aña di trabou di Arie Swaen, 
cu a pesar di su 72 aña di edad 
te ainda ta “going strong” 
brindando su estudio y ex- 
perencia keto bay na nos co- 
munidad. 

Nos kier felicita Sr. Swaen cu 
e logro aki y dese’e hopi salud 
pa e por sigui brinda nos co- 
munidad mas aña ainda di su 
trabou y experiencia. 



NOS PRIORIDAD PA 

ARUBA 


CUIDO MEDICO 

MEHORA CUIDO Y SALUD 


PREVENCION: 

- Baha prijs riba producto saludable y educa 
con pa biba un bida saludable 

- Chekeo anual obligatorio 

CUIDO MAS CERCA Dl E PATIENT: 

- Centro Medico den area Paradera/Sta Cruz 

- IMSAN mester bira un hospital 



For di 1985 te awor aki e ta 
tahando como abogado den 
su propio oficina di abogado, 
actualmente conoci como 
Passchier & Swaen, situa na 
de La Sallestraat no. 60 na 
Oranjestad. 

For di aña 1974 te 1978 el 
a fungi como miembro di 
Comision di Apelacion di 
Enseñanza. Sr Swaen tam- 
be a fungi como Miembro 
di Hunta di Comisarionan 
di Interbank for di 1985 te 
2003. 

For di aña 1986 te 1989 e 
tawata Vice Presidente di 
Conseho Social Economi- 
co na Aruba. For di 1986 te 
1990 el a fungi como Cura- 
tor di Universidad di Aruba y 
tambe for di aña 1991 te 2006 
como miembro di Comision 
di Apelacion, mientras cu na 


• CORTA TEMPO Dl ESPERA: 

- Trece dokternan di exterior pa un temporada 
cortico, payuda nos propio profesionalnan 

-Trece nos hoben graduadonan den 
medicinaden regiontrahanaAruba 

- Amplia orario di operaciony orario di haci test 

- Inverti mas den nos empleadonan 

HUNTO P’E CAMBIO 

EVELYN WEVER-CROES 
LIDERDIMEP 

Ben Weider Caribbean Classic Aruba 2017 exitoso 





ORANJESTAD - Aruba 
ta score cu e evento re- 
nombra di bodybuilding y 
fitness, esta e Ben Weider 
Caribbean Classic Aruba 
2017. Diasabra durante 
henter dia a tuma luga 
e evento di Ben Weider 
Caribbean Classic Aruba 
2017 den e ballroom di 
Marriott Aruba Resort 
and Stellaris Casino. 

Un evento di bodybuilding y 
fitness cu sin duda a haya su 
acogida, mirando cu un total 
di 90 participante, e mayoria 
den nos region a bin Aruba 
specialmente pa competi na e 
magno evento elite aki. 

Pa prome biaha nos dushi 
isla a conta cu un evento di 
taya mundial manera e Ben 
Weider y cu a conta cu pres- 
encia di e presidente di e 
federacion internacional di 
bodybuilding y fitness IFBB, 
Dr. Rafael Santonja. 

Mester bisa cu e bini com- 
petidonan for di tur parti di 
e continente America pero 
tambe di paisnan manera 


tulo di campeon di e atleta 
veterano Michelle Portier 
den e categoria Women’s 
Physique. E federacion di 
Aruba Bodybuilding Associ- 
ation por mira bek tras di un 
exitoso evento internacional 
Ben Weider Caribbean Clas- 
sic Aruba 2017. Sin duda e 
evento ta pone Aruba riba e 
mapa mundial den e deporte 
aki. 


Hulanda, Portugal y Kuweit. 
E competencia elite aki taba- 
ta uno cu ta conta pa ranking 
di IFBB y na fmal lo por gana 
placa cash. Notabel ta cu e 
deporte di bodybuilding pa 
prome biaha lo estrena nan 
mes durante di e Weganan 
Panamericano di Lima, Peru 
na 2019. 

Remarcabel ta cu a pesar di 
e competencia tabata uno 
hopi fuerte y di nivel halto 
nos atletanan di bodybuild- 
ing y fitness a luci enorme. 
Aruba su atletanan femenino 
a hasta logra conkista premi- 
onan historico, esun mas no- 


pion den e Ben Weider. No 
por keda sin menciona e ti- 


tabel ta di atleta Monica San- 
chez cu e bira e prome atleta 
Arubano cu e logra e titulo 
maximo di e IFBB Bikini 
and Fitness Overall Cham- 

Tremendo seminario Explosion karate 




NOORD - Reciente- 
mente a tuma luga (week- 
end di 5 y 6 di augustus) 
den Compleho Deportivo 
Frans Figaroa e seminario 
Explosion Karate organisa 
door di e Asociacion Aru- 
biano di Karate Do Sho- 
tokai, dojo Shocokan Ka- 


rate Do Aruba. Tabata un 
atardi hopi activo unda 
diferente scol di karate a 
participa na e seminario. 

E seminario mes a wordo 
duna door di e instructor di 
karate “Shihan” Victor Gar- 
rido (di 7 dan) di e “Asoci- 



ación Venezolano de Karate 
Do Shotokai” y “Federación 
Internacional Shotokai”. 

E tabata un honor pa tin 
bishita di su persona na Aru- 
ba. “Shihan” Victor Garrido a 
yega Aruba pa asisti na e exa- 
mennan di Dojo Shocokan 
Karate-Do Aruba. 

Tambe pa brinda tur scol di 
karate e oportunidad pa pasa 
un weekend activo intercam- 
biando conocemento di ka- 
rate. 

Karatekanan di e edad mas 
hoben a participa den e 
prome grupo. 

Nan a haya e oportunidad pa 
train diferente tecnica basico. 
Tambe nan a haya diferente 
tips con pa mehora esakinan. 

Mas cu claro no por a keda 
afo e diferente recomenda- 
cionnan pa cu e parti di com- 


bate. 

Interesante tabata e entre- 
namento pa e instructornan 
di e diferente scolnan unda 
cu e condicion fisico tabata 
e reto mas grandi durante e 
seminario. 

Sin embargo cada un di e in- 
structornan y karatekanan di 
grado halto a haci nan maxi- 
mo esfuerso pa demostra nan 
nivel di karate. 

Dojo Shocokan Karate-Do 
Aruba, bou di guia di e in- 
structor di karate, Sensei 
Alberto Gonzalez Lujan, ta 
gradici cada karateka cu a par- 
ticipa na e seminario “Explo- 
sion karate”. 

Un danki ta bay tambe na e 
team completo di boluntario 
cu a yuda na e seminario. Na 
mes momento ta spera di 
por topa otro pronto na un 
siguiente evento di karate. 

Rebecca Spellen lo competi den e Campeonato 
Panamericano de Adultos por Aparatos 


ORANJESTAD - Re- 
cientemente e atleta di 
gymnasia artistico, Re- 
becca Spellen a sigui un 
training special den un 
campamento na Medellin 
pa asina prepara su mes 
debidamente pa asina e 
por competi na e campe- 
onato Panamericano de 
Adultos por Aparatos 2017 
na Lima, Peru. 

E atleta Spellen a logra a cla- 
sifica den dos disciplina. Dos 
siman atras, Rebecca Spellen 
formando parti di e selec- 
cion di gymnasia artistico di 
Aruba a haci un tremendo 
papel den e Sur Americano 
di Niveles USAG na Bogota, 
Colombia unda a logra conk- 
ista 3 Oro, 8 Plata y 2 Brons 
den un competencia di nivel 
halto. E atleta Spellen mes a 
logra conkista un medaya di 
brons. 

Es mas Rebecca Spellen taba- 
ta un nominado den e presti- 
gioso Premio Excelencia den 
Deporte 2016 den e categoria 
hubenil femenino di 14 te cu 


18 aña y ta wordo considera 
un di Aruba su atleta elite 
den e deporte di gymnasia 
artistico. 

E desaroyo positivo den e 
deporte di gymnasia ta pone 
cu e deporte ta keda crece na 
Aruba. E apertura algun luna 
atras di e club Avanse tabata 
un muestra palpabel di cuan- 
to mucha y hoben ta practica 
e deporte di gymnasia. 

Es mas e camponan di train- 
ing bishita den exterior como 
tambe e diferente competen- 
cianan den exterior ta pone 
cu nos atletanan di gymnasia 
artistico ta mustra un pro- 
greso den nan prestacion nan 
y e mayoria ta corona nan mes 
cu un of mas medaya. Tur e 
competencianan bishita den 
exterior, te cu awor aki, nos 
muchanan a regresa cu me- 
daya y apenas nan tin dos aña 
ta biaha pa competencianan 
den exterior. No por keda sin 
menciona e bon trabou di e 
federacion di gymnasia como 
tambe e staf di coachnan cu ta 
yuda na grandi na e progreso 
di e atletanan. 



Seleccion di tennis di mesa U15 a sali pa competencia Latino Americano 


ORANJESTAD - Reci- 
entemente e seleccion di 
tennis di mesa di Aruba 
a biaha pa e competen- 
cia Latino Americano na 
Guatemala unda nan lo 
enfrenta e mihonan di e 
region aki. 

E seleccion ta consisti di 
Chingho Chung, Johnatan 
Paredes y su ruman Joshua 
Paredes. E ekipo aki a gana 
nan participacion na Guyana 
unda nan a sali na di dos luga 
den Caribe mientras e hoben 
Chingho Chung a gana un di 
2do luga individual. 

Luna pasa e deporte di ten- 
nis di mesa a logra nan cla- 
sificacion historico na Cuba 
unda pa prome biaha Aruba 
su seleccion ta clasifica pa e 
Senior Panamerican Games 
U21 cu lo tuma luga e aña 
aki na Cartagena, Colom- 
bia. Den e torneo na Cuba, 
Aruba ta keda na di tres luga 
entre e paisnan grandi. 
Mester bisa cu e deporte di 
tennis di mesa conoce un aña 
fantastico unda e hoben Ch- 
ingho Chung a logra bira e 
atleta di aña 2016 den e cate- 
goria infantil. Tambe e selec- 



cion di Aruba a conkista varios 
trofeo den e Caribbean Youth 
Table Tennis Champion- 


ship na Georgetown,Guyana 
unda nos a logra un di 5 luga 
overall den Caribe cu algun 


hoben cu apenas tin 16 aña 
di edad y hunga den un cat- 
egoria mucho mas halto. Awo 


na Guatemala e delegacion 
ta bou guia di Coach Andy 
Gomes. 

Nelson Quandt (RED) 


E candela di Bida 



ORANJESTAD - Mi a 
lanta cu un sentimento 
di tension, miedo, peso y 
ansha. Mi a wak e peso y 
responsabilidad cu mi a 
pone riba mi mes. Mi tin 
un vision pa y cu pueblo 
di Aruba. Un vision cu ta 
posibel cu ReD Demo- 
cratico. Un vision unda cu 
principio, respet y humil- 
dad ta reina riba e pais aki. 

Esaki no ta un vision of soño 
cu ta imposibel. Esaki ta un 
vision cu nos tur tin den nos 
man pa logra. Ami so no por 
haci esaki posibel pero mi por 
cende un candela den cada un 
di nos pa hunto nos por logra 
esaki. 

Un candela cu tin den cada 
un di nos pero cu no ta tur 
hende sa. Un candela cu una 
bes cu esaki cende bo lo no 
por bay bek. E candela cu ta 
representa honor, respet y 
curashi. Esun cu maske bo ta 
duda, tin miedo of ta insigur, 


e ta mustra bo y guia bo e ca- 
minda. 

Hunto cu Partido Red Dem- 
ocratico nos a entrega lista pa 
eleccion 2017. 

Ta dilanti nos ta bay. No tin 
bay bek awor, no por sconde 
y mester para firme pa locual 
cu mi ta papia y para pe. Mi 
a priminti y awor mi tin cu 
cumpli. Mi a duna mi pal- 
abra y esey ta conta pa mi. 
Sin mi palabra kende mi lo 
ta? Cumpli cu bo palabra ta 
forma bo caracter. 

Ta facil pa para un banda y 
wak, keda scondi den e masa, 
of duna bo opinion y husga. 
Esey ami tambe a haci pero 
ora cu bo bira consciente di 
esey bo ta realisa cu bo tin un 
otro alternativa. Pone esey un 
banda y busca e cosnan cu ta 
traha pa nos tur, bo persona y 
otro. E mundo no ta di mi so 
of di bo so, mundo ta di nos 
tur. Ta hunto nos tin cu com- 


parti esaki. 

Mi tarea cu mi a pone pa mi 
mes no ta un facil, esey mi 
sa pero na mes momento 
mi ta sigur cu esaki lo logra. 


E lo logra ora cu nos cada 
un cuminsa mira kico nos ta 
haci di berdad, cada acto tin 
su consecuencia. Pa bo mes, 
bo ser keri y pa nos tur. E ta 
logra ora cada un di nos tuma 


e reto. E reto pa bay dilanti, 
progresa, solidaridad y para 
pa locual bo ta kere. E lo 
logra pasobra mi ta kere den 
nos pueblo. Cende e candela 
cu bo tin paden y tuma e reto! 


MEP: tur candidato riba lista di mep apasaproceso di screening riguroso 

Candidatonan di MEP ta integro 



STA. CRUZ - Den un 
campaña electoral sem- 
per mester tene cuenta 
cu oponentenan ta uza 
tur recurso pa mancha 
nomber di otro. E dicho 
‘porco sushi ta busca mu- 
raya limpi pa frega su cur- 
pa’, ta aplicabel. 

Partido MEP a tuma nota di 
atakenan fuerte di oponen- 
tenan di AVP contra cierto 
candidato riba nos lista. 

Riba esaki nos di MEP mes- 
ter enfatisa cu tur candidato 
cu a figura riba nos lista, a 
pasa un proceso di screen- 
ing riguroso. Caminda tabata 
posibel, a confirma esaki cu 
screening cu cierto candidato 
a pasa den nan trabou. 

Tur esaki a conduci na e miho 
lista pa e eleccion aki, di hen- 
de homber y hende muhe cu 
ta pone nan conocemento y 
experiencia disponibel pa res- 
cata nos pais. T 

ur candidato ta tene cuenta 


cu una bes cu nan a drenta 
den politica, oponentenan di 
AVP ta conoci pa tira hopi 
lodo. Esaki ta pasobra nan no 
por bay den debate na nivel, y 
mesora mester tira lodo. 


Diripiente tur hende ta pedo- 
fiel! Hasta esnan cu e propio 
minister Dowers a duna nan 
posicion halto den gobierno. 

Djis puntra bo mes si gobi- 


erno di AVP lo a apunta nan 
riba e posicionnan ey, si nan 
lo a comete algo contra ley! 

Puntra bo mes si nan tin tan- 
to ‘prueba’ di cosnan ilegal, 


pedofilia, rape, ladronicia, di- 
con nan no a bay Ministerio 
Publico! 

E contesta ta simpel: pasobra 
nan ta gaña, y pasobra unico 
meta cu nan tin ta mancha 
nomber di otro. 

Si pa por a ocupa un posicion 
halto den gobierno of den co- 
munidad, e candidato a pasa 
un screening riguroso hasta 
di siguridad nacional, ta ab- 
surdo pa oponentenan awor 
cuestiona esaki. 

E tipo di acusacionnan aki 
ta mustra riba un realidad: 
AVP ta desespera, y no tin 
argumento pa gana ningun 
debate. P’esey ta recuri na su- 
shedad y ataca hende. 

Esaki ta di lamenta pasobra 
innecesariamente ta daña 
nomber di hende. MEP ta 
hibando un campaña elector- 
al di nivel, cu respet y treci- 
endo solucionnan padilanti. 
Y nos lo no desvia y cay den e 
campaña sushi di AVP 

Rene Herdé(AVP): 

‘Goberna pa pueblo cu pueblo’ 



ORANJESTAD - Loke ta 
caracterisa un gobierno 
y su partido, no ta sola- 
mente kico nan ta haci of 
keda sin a haci. Con un 
gobierno y parlamento 
ta actua y goberna ta mes 
importante. 

E diferencia den e forma di 
goberna ta distingui e par- 
tido AVP hopi for di e par- 
tido MEP y e otronan cu a 
yega di carga responsabili- 
dad di goberna. E diferencia 
den forma di goberna ta loke 
ta crea e esfera di democra- 
cia, confiansa, accesibilidad, 
transparencia y inclusion den 
un gobierno. P’esey con un 
gobierno ta goberna y con e ta 
anda cu bosnan den pueblo, 
ta esencial. 

AVP ta conoci pa su estilo di 
dialoga y consulta cu gremi- 
onan y gruponan ora di traha 
maneho, di tuma decision y 
di ehecuta decisionnan. Has- 
ta ora di protesta di cualkier 
grupo, e forma di atende cu 
nan preocupacionnan, ta di 
invita pa papia. Esey a wordo 
demostra bes tras bes. 

MEP al contrario ta conoci pa 
su estilo di impone su deci- 
sionnan, di exclui opinion y 
gruponan den nos pais. MEP 


ta custumbra di sali di e pens- 
amento di “nos ta manda” y 
“nos tin autoridad” y p’esey 
MEP ta sinti cu e por impone 
su boluntad riba pueblo. Nos 
a wak esey bes tras bes. Tuma 
e decision di MEP di intro- 
duci BBO. MEP a nenga di 
sinta cu gremionan. MEP a 
bagatelisa sindicatonan y gre- 
mionan comercial. MEP a 
nenga tur conseho, pasobra 
MEP tabata pensa cu e so sa 
miho. 

MEP a haci cherche di in- 
stitutonan di estado y de- 
partamentonan esencial di 
gobierno. MEP a core cu 
studiantenan cu a bay pro- 
testa pasobra nan scol tabata 
na mal estado y a haci bofon 
di e organisacion di pensio- 
nadonan. A yama polis pa 
“padvinders” y Controlaria 
General un club di domino. 
E pio di tur ta e forma cu 
lidernan di MEP a uza e gru- 
po di inmigrante pa metanan 
politico, pa despues bisa nan 
“bay bo pais”. E forma aki di 
traha ta tipifica e forma cu 
MEP ta goberna. Si Bo wak 
e comportacion di e lidernan 
di MEP di awe y nan expre- 
sionnan, Bo ta ripara cu no a 
bini cambio! MEP ta yen di 
caranan nobo, pero e mes un 


mentalidad! Nada no a cam- 
bia den MEP! 

Dialogo vs impone 

AVP a introduci “Dialogo 
Social”, como un forma habri 
pa organisacionnan y gremi- 
onan nacional sinta, discuti y 
yega na consenso cu gobierno 
riba temanan importante pa 
nos pais. Esaki ta un forma 
cu sindicatonan y empresa- 
rionan tin añanan ta pidi pe: 
nan a pidi participacion de 
tuma decisionnan cu ta afecta 
nan. AVP a aplica e forma di 
traha aki cu exito pa nos pais. 
A tuma decisionnan grandi y 
a crea stabilidad y trankilidad 
den comunidad. 

E reaccion di MEP cu su 
lidernan nobo y PDR/POR 
den Parlamento, tabata cu e 
Dialogo Social ta innecesario, 
e ta kita autoridad di Parla- 
mento. MEP a hasta yama e 
sindicatonan pa debil y cu e 
Dialogo Social ta un “wisha 
washi” di hende cu ta cana na 
man di gobierno. Un falta di 
respet total! Esaki ta bisa con 
nan ta pensa di dialogo como 
un forma di traha y goberna 
un pais den forma participa- 
torio, cu inclusion y habri. 
Por conclui cu si yega asina 
leu, MEP/PDR/POR lo no 


uza dialogo como forma di 
traha, pero lo uza e autoridad 
pa impone nan decisionnan 
riba pueblo. Esey lo ta otro 
atraso pa Aruba. Si nos kier 
keda carga e pais aki hunto, 
den cooperacion cu otro, nos 
mester scoge un partido cu si 
ta wak dialogo como e forma 
esencial di goberna. E unico 


partido cu ta subscribi y prac- 
tica dialogo, ta AVP. E con- 
clusion di esaki ta cu e unico 
partido cu ta suficiente mad- 
ura y cu principionan demo- 
cratico bon hancra den pens- 
amento y actuacion, ta AVP. 
E ta un cuestion di goberna 
pa pueblo y cu pueblo! 


Edjean Semeleer (POR): 


4 


Edjean Semeleer causando furor den su bario di Dakota’ 


ORANJESTAD - Diaran- 
son pasa Edjean Semel- 
eer a wordo lansa oficial- 
mente como candidato 
riba lista di partido POR. 
Esaki sigur a sorprende 
hopi hende ya cu ningun 
hende no a spera esaki. 

E discurso cu Edjean a duna 
e anochi di lansamento tabata 
uno sumamente inspirativo 
y emotivo. Hopi ta esnan cu 
a compar’e cu e discursonan 
cu Sr. Betico Croes den feliz 
memoria tabata duna. 

Edjean ta un yiu di tera cu no 
mester di introduccion, ya cu 
pa añanan el resalta pa a man- 
tene nos cultura y herencia 
cultural bibo a traves di su can- 
to, su numeroso proyectonan 
musical y su manera di ta. 
Un persona stima pa su pueb- 
lo cu a sa di cosecha triunfo 
pero tambe tabata tin su mo- 
mentonan no mucho bon e.o. 
cu ceramento di su restaurant. 
Remarcabel ta si, cu a pesar 
di tur locual a pasa, semper 


Edjean a sa di lanta ariba y 
sigui cu e lucha pa bay dilanti. 
Hopi ta esnan cu kier uza e 
factornan aki contra dje, pero 
mirando su honestidad, es- 
akinan no a logra pasobra ta 
dilanti e ta bayendo. 
Diadomingo ultimo Edjean 
tabata hunto cu e team din- 
amico y uni di POR den e 
bario cu a wak e nace y crece 
cu ta Dakota, unda cu por- 
tanan di casnan tabata wordo 
habri p’e cu inmenso placer, 
dunando Edjean e oportuni- 
dad pa splica e mision y vi- 
sion cu e tin pa e proximo 
gobernacion. 

Edjean ta un ehempel bibo 
di un gran luchado, como un 
entrepreneur local, un can- 
tante sumamente stima y exi- 
toso cu ta forma parti di esnan 
cu ta lucha pa mantene nos 
herencia cultural bibo. Un 
yiu di tera cu no solamente ta 
lucha pa su mes, pero tambe 
pa tur esnan cu kier logra algo 
positivo den bida. 



Ml iil liM 

Setty Christiaans-Yarzagaray(MEP): 

‘Segun pueblo awendia, cien florin 
ta parce dies florin’ 


MINIMUN WAGE IN ARUBA : 



Minimum 


Increase 

Increase 

Year 

Wage 

%change 

in Awg. 

in Awg. 

2000 

l r 111.75 




2001 

1,111-75 


0.00 


2002 

1,200.00 

7.9 

88.25 


2003 

1,200.00 


0.00 


2004 

1,236.00 

3.0 

36.00 


2005 

1,236.00 


0.00 

431.15 

2006 

1,360.00 

10.0 

124.00 


2007 

1,460.00 

7.4 

100.00 


2008 

1,505.25 

3.1 

45.25 


2009 

1,542.90 

2.5 

37.65- 


2010 

1,542.90 


0.00 


2011 

1,542.90 


0.00 


2012 

1,604.60 

4.0 

61.70 


2013 

1,636.70 

2.0 

32.10 


2014 

1,636.70 


0.00 

168.25 

2015 

1,636.70 


0.00 


2016 

1,677.60 

2.5 

40.90 


2017* 

1,711.15 

2.0 

33.55 



ORANJESTAD - Den e 
proceso electoral mayoria 
partido politico ta cana 
den pueblo pa asina por 
scucha kico pueblo tin di 
comparti, sea ta aproba 
of critica asuntonan cu ta 
afecta nan, y tambe sugeri 
kico por ta un miho solu- 
cion. 

Diferente ta e areanan di pre- 
ocupacion cu pueblo ta com- 
parti cu nos y logicamente un 
di esakinan ta costo di bida pa 
loke ta trata e parti di cum- 
inda. 

Control riba prijsnan 


Awe pueblo su bos mes ta 
resona y bisa... “cien florin 
ta parce 10 florin awendia”. E 
sentimento ta cu placa ya no 
tin mes balor mas y cu cien 
florin no por cumpra mesun 
cantidad di producto mas 
manera antes. Un di MEP 
su solucionnan den esaki ta 
cu mester bin cu un mane- 
ho mas structura y controla 
riba prijsnan di producto. 
MEP a sondea e posibilidad 
di amplia canasta basico cu 
mas producto pa asina por lo 
menos riba e aspecto di entre 
otro alimentacion, por bisa 
cu prijs lo bay fluctua mucho 
menos. 


Circulo vicioso 

Di otro banda por a tuma 
nota den medionan di comu- 
nicacion cu e gobierno aki ta 
scoge pa hisa salario minimo 
cu 33.55 florin pues un subi- 
da di 2% entrante 1 di augus- 
tus cu ta 50 dia prome cu e 
proximo eleccion na Aruba. 
Subi salario minimo no nec- 
esariamente ta soluciona e 
problema y e sentimento cu 
costo di bida ta halto, mi- 
rando cu e subida aki lo por 
wordo calcula bek den prijs 
di producto door di comer- 
cio, causando asina spin off of 
un circulo vicioso entre prijs 
y salario. Por a nota tambe cu 
gobierno desde su temporada 
di gobernacion a ahusta sala- 
rio minimo 4 biaha. Na aña 
2010 salario minimo tawata 
1,542.90 florin y desde 2010 
salario minimo a subi cu sola- 
mente 168.25 florin total den 
8 aña. 

Gastonan di utilidad 

Por nota tambe den e tabel 
adhunto e salario minimo 
desde aña 2000 te cu e aña 
aki y tambe por constata mo- 
mentonan cu salario mini- 
mo a experencia subida. Por 
tuma nota cu salario minimo 
den pasado a experencia subi- 
danan mas frecuente y alabes 
mas den e suma tambe. 

Parti di un salario di un cas ta 
bay pa paga pa alimentacion, 
pero un otro parti grandi di 
nos placa ta bay pa paga gas- 
tonan di utilidad. Gran parti 


di nos gastonan di utilidad 
ta bay pa paga coriente spe- 
cialmente, ademas di awa. 
No por comprende con un 
gobierno ta subi un salario 
minimo cu 33.55 florin, pues 
cu 2%, pero di otro banda a 
hedge prijs di coriente na 
e prijs di gasolin na mas di 
US$90 pa bari pa tres aña lar- 
go siendo cu un dia manera 
ayera prijs di gasolin tawata na 
US$ 49.17 pa bari. (Source: 
https://www.up.com/cus- 
tomers/surcharge/wti/prices). 
Ademas, segun IMF den su 


rapport di maart 2015 mes 
caba a bisa cu door di a hedge 
e prijs di coriente na e prijs 
di gasolin, a causa un presion 
di crecemento di inflacion 
cu U 3 /4%. Gobierno a kita e 
oportunidad pa pueblo resta 
mas placa den su cartera. 

Comercio tambe por a bende 
producto na prijs mas abou 
mirando cu nan tambe mes- 
ter paga coriente di nan esta- 
blecimento, cual tambe por a 
conduci na prijsnan mas ra- 
sonabel awe pa pueblo paga! 



Andin Bikker(POR): 

‘Un bes mas centenares di ciudadano afec- 
ta pa mal maneho di Minister Dowers’ 


ORANJESTAD - Durante 
firmamento pa sostene 
listanan presenta pa par- 
tidonan politico a bolbe 
resulta cu rijbewijsnan 
emiti desde 2015-2016 bou 
responsabilidad di e min- 
ister di husticia, Arthur 
Dowers, aparentemente 
no a wordo traha con- 
forme rekisitonan pre- 
scribi. 

Lo tin minimo como 1500 
rijbewijs cu pa es motibo 
aki no ta wordo considera 
valido: e datonan capta riba 
cierto di e rijbewijsnan aki no 
lo ta cuadra cu e informacion 


oficial na Censo. 

Pues atrobe un grupo grandi 
di ciudadano ta wordo afec- 
ta dor di e mal maneho di e 
minister di husticia actual. 
Mester recorda cu no mucho 
tempo pasa varios ciudadano 
di Aruba a haya nan den gas- 
to adicional durante na biahe 
pa via di e mal maneho di e 
mesun minister, ya cu e “ri- 
jbewijs blanco” cu a wordo 
emiti temporalmente bou 
su responsabilidad, no tabata 
wordo reconoci den exterior 
pa huur of core auto. 

Sr. Bikker a recorda den e 


cuadro aki cu na Hulanda 
como dos mandatario mes- 
ter a tuma nan retiro den un 
caso similar, conoci como 
e “Paspoort affaire”.Aki na 
Aruba so ministernan di AVP 
ta haci erornan grave y e frac- 
cion berde ta keda sostene 
nan como si fuera nada no a 
pasa. Esey ta un di e debili- 
dadnan bisto di e ultimo 16 
aña ora cu cada biaha tabata 
tin gobiernonan di un solo 
partido y signatura, ya cu de- 
mocracia parlamentario no ta 
funciona como debe ser ora 
tin un mayoria di un solo 
partido cu ta sostene minis- 
ternan ciegamente. 

Eromil Bakmeyer (POR): 

‘Un voto pa e derechonan di mucha, ta un voto pa nos comunidad henter’ 


ORANJESTAD - Awor cu ta tempo di cam- 
paña y nos ta para dilanti e responsabilidad 
pa escoge e rumbo cu nos kier pa nos isla bay 
aden den e proximo 4 aña, bo por tende hopi 
discusion tocante “criminalidad ta halto”, 
“gasto di salubridad publico mester baha”, 
“economia ta stanca”, “Aruba no ta manera 
antes” y mucho mas. 

Bo tabata sa cu si bo vota pa traha riba e dere- 
cho di nos muchanan, mayoria di e problem- 
anan na Aruba por wordo soluciona? Pero esaki 
no ta rekeri solamente atencion y dedicacion di 
e gobernantenan cu lo guia nos pais, pero tambe 
e atencion y dedicacion di cada un di nos aki na 
Aruba. 

Amor, atencion y respet 

Si na cas, na school of unda cu un mucha ta, nos 
cuminsa dun’e e amor, atencion y respet cu e mes- 
ter, nos lo cria un generacion nobo cu lo stima y 
balora nan mes mas y cu lo tin mas compasion cu 
otro hende. Esaki lo yuda baha abuso sexual, fisico 
y mental di muchanan drasticamente den futuro 
y lo yuda crea un generacion cu un autoestima 
halto cu no lo cay facilmente den droga, abuso di 
alcohol, problemanan mental y abuso di otronan. 
Esaki lo yuda crea e sociedad di paz, unidad y her- 
mandad cu nos tur awor ta anhela pa tin bek. 

Cuminda saludabel 

Si nos cuminsa duna nos yiunan cuminda mas 
saludabel na cas y crea schoolnan saludabel di 
berdad, nos lo cria un generacion nobo di hen- 
denan mas responsabel pa cu nan mesun salud y 
mas saludabel como consecuencia di esey. Esaki lo 
yuda baha enormemente e gastonan di salubridad 
publico cu nos tur ta paga pe. Nos prima di AZV 
lo no mester sigui subi manera ta e caso awor pa 
cubri gastonan di salubridad publico cu ta keda 
crece exorbitantemente tur aña. 

Norma y balornan 

Si nos introduci bek den nos casnan, nos school- 
nan, nos organisacionnan y den nos gobierno e 
normanan di conducta y e balornan cu nos sem- 
per a haya importante den nos comunidad, nos lo 
wak un cambio positivo den e proximo genera- 
cionnan, caminda nos muchanan ta lanta conoci- 
endo ordo y respet, pa nan mes, y pa otro hende. 
Esaki lo conduci na reduci grandemente e prob- 
lema di criminalidad, falta di respet pa autoridad y 
falta di respet pa otro hende cu ta reina awor aki. 

Educacion y guia di calidad 

Si nos inverti na cas y na schoolnan y den cu- 
alkier organisacion cu un mucha ta parti di dje, 
mas den duna educacion y guia di calidad na nos 
muchanan, nos lo crea un generacion mas sabi, 
mas profesional y mas ambicioso. E generacion ey 
lo jump start bek nos economia cu profesionalnan 
capacita, cu ideanan nobo y cu e drive necesario 
pa hiba Aruba dilanti den e mundo competitivo 
cu nos ta forma parti di dje. 

Etica di trabao 

Si nos siña nos muchanan a la bes e eticanan di 
trabao cu ta esencial pa forma un profesional ca- 
pacita (work ethics), nan lo bira e “workforce” 
di futuro cu ta wak e importancia di ta maximal- 
mente productivo na trabao, di ta comprometi 
na entrega un calidad halto di trabao, cu ta traha 
hunto cu e doño di trabao (y no contra di dje) pa 
hiba e negoshi dilanti, y cu lo forma parti di com- 
panianan exitoso. Esaki tambe lo yuda nos econo- 
mia bay dilanti cu stapnan grandi. 



Arte y Deporte 

Si nos wak e importancia di laga muchanan participa 
den arte y deporte, nos lo crea un generacion nobo 
di muchanan cu ta creativo den tur aspecto, cu ta 
mas saludabel mentalmente y fisicamente y cu ta 
mas competitivo den tur area di nan bida. Conse- 
cuentemente lo nos por wak atrobe un reduccion 
den problemanan cu adicion, mal comportacion, 
problemanan mental, criminalidad y problemanan 
di salud 

Vota pa un miho futuro 

Asina ki nos por keda menciona mas ehempel di con 
un voto pa traha riba e derechonan fundamental di 
un mucha ta eigenlijk un voto pa un miho futuro pa 
nos tur. Nos lo no wak e frutanan di nos esfuerso- 
nan mes ora, nan no ta cosnan tangibel (no ta algo 
cu bo por wak manera un caminda nobo, un edificio 
nobo). Nos lo mester tin pasenshi y perseverancia. 
Pero mas y mas nos lo por bay mira e cambionan 
positivo den nos comunidad, cu tur e beneficionan 
aki riba menciona. E meta aki mester ta e prioridad 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza den nos curason nos ta anun- 
cia cu a bai sosega den brasa di Señor: 



Sr.Simplicio 
Eloy Oduber 

Acto di entiero lo wordo anuncia despues 


di tur hende, no di gobierno so. Gobierno f ey pa 
pone e leynan, structura y instancianan necesario, 
pero cada un di nos, si nos ta mayor di un mucha of 
no, tin e responsabilidad como parti di comunidad 
pa duna di nos parti pa cria un futuro generacion cu 
lo beneficia nos isla den tur sentido. Ami ta cla pa 
haci mi parti si bo duna mi bo confianza. Abo ta cla 
pa duna bo parti? 


^Auro ra... 

Tel: 595-0857 / SSfl-6699 / 560-1403 
Fax: 588-6698 

With Thankfulness for a beautiful life well lived. 
It is with great sadness that we announce the pass- 
ing of Ms. Julie, mom, auntie Julie are some of 
the names she was well known as throughout her 
97 years of life. Mom passed away peacefully at 
home. 



Juliette Phelomen 
Fontaine 

Better known as: “Ms Julie” 
^21-07-1920 - f03-08-2017 

She was predeceased by her: 

Life partner: JTheodore (Myo) Tous- 

saint 

Children: Clem Francis 

and wife Wavel 

Ruth Musgrave and husband Randy 

JNathalie 

fjunie 

Franklin Lamonthe and wife Dientje 

Jennifer (Suzie) Herman 

Siblings: JFlorita 

JJones 

JSeford 

JBobby 

JCynthia 

JDenise 

Carmie 

Thelma 

Herbert 

Loving nieces an nephews too great to mention 
them all. 

Cousins: Angus, Savarina 

and children; Karina and children 

Friends like family: Pozner family, especially 

Millie and Ike 

Rebecca and family 

Funeral service will take place on Saturday Au- 
gust 12th, 2017 at Aurora Funeral Home from 2 
to 4 pm, then will be taken to the cemetary Sa- 
bana Basora 

Condolences: Friday August llth from 7 to 9 pm 

Please no reception to follow as per family’s re- 
quest. 

Salmo 23 

Señor ta mi wardador , pues min tin falta di nada, e ta hibami 
na fuente di awa bibo pa mi bolbe haya forsa. 

Cu inmenso dolor na nos curazon nos ta anuncia fayecimento 
di nos tata, welo, omo, suegro : 



sr. Marco Evangelista 
Donata 

mihor conosi como “Buchi” of “Mache” 

Na nomber di su 

Esposa f Seferina Donata - v/d Biezen. 

Su yuinan ilsidro y esposa Aida Donata - Krosendijk 
David y esposa Judith Donata - Wever 
Ronny y esposa Ruthmila Donata - Granadillo 
Michael y esposa Carmen Donata - Gonzalez 
Manera un yui: Tina V/d Biezen 

Su nieta y nietonan :Angella y Richard Flanegin -Donata 
Aylward y Danielle Donata - Ruizendaal 
Quillan Donata 

Luizanne y Marvin Stamper - Donata 
Lysandra y Jean-Carlo Reyes - Donata 
Rachell Donata 


Manera nieta y nietonan :Alexis Chaljub y famia 
Elaine Geerman y famia 
Edgar Maduro 
Edson maduro 

Su ex suegra : Maria Geerman y famia 

Su bisanieta y bisanietonan : Riangela, Riangelo, Naomi, 

Brayden, Jordan, Ryzon, Noah, Jeaun, JTyler, Clifton, Jayton, 
Connor, Shawndrick 

Su Rumannan: 

JSr Luis Beltran Donata y esposa Maria y famia 
f Sra Rosa V/d Biezen - Donata y famia 
f Sra Iginia Donata y famia 
f Sra Andrea Jansen - Donata y famia 
f Sra Setervilia Franken - Donata y famia 
f Sr Dominico Donata y famia 
fSr Marcelo Donata y famia 
fSr Teodor Donata y famia 
Su Suanan y Cuñanan : 

f Sr Lodowijk V/d Biezen y famia 

f Sra Rosa de Lima Donata - V/d Biezen y famia 

f Sra Hermelina Maldonado V/d Biezen y famia 

f Sr Efigenio V/d Biezen y famia 

f Sra Lucia Koolman - V/d Biezen y famia 

f Sr Hypolito V/d Biezen y famia 

-f Sra Iginia V/d Biezen 

E bon amigonan di cas mescos cu yui: Glenroy Lake, Remi 

Flanegin, Frans Hart. 

Su bon amigo Pancho Thiel 

Su Dr di cas stima : Dr Kelvin Cayama - Perez 

Su sobrina y sobrinonan , primo y primanan, su ihanan, bisin- 

janan, amigo y conocirnan, su comer y compernan, ex colegan- 

an di Lago y AMC Unicon y demas famia Donata, V/d Biezen, 

Jansen, Maduro, Helder, Kwartz, Ras, Franken, Rozenberg, 

Robert, Krosendijk, Flanegin, Wever, Hoevertsz, Ruizendaal, 

Granadillo, Kock, Reyes, Stamper,Gonzalez, Croes 

Acto di entiero ta tuma lugar diahuebs 10 di augustus 2017 for 

di 9’or pa ll’or di mainta na misa Santa Filomena na Paradera, 

despues saliendo pa Santana catolico Paradera. 

Adres pa condolencia ta diaranson 9 augustus pa 7 or pa 9 or na 
Aurora Funeral Home 

Disculpa nos si den nos tristesa nos por a lubida un of otro 
famia. 

Siguramente bondat i miserikórdia lo siguimi tur e dianan di mi bida, i lo mi biba den e 
kas di Señor pa semper. 

Salmo 23:6 

A fayece cristianamente: 

Sra. Vda. Estrolita 
Croes-Lumenier 

Mihor conoci como “ Chaita” 

★14-03-1927 - f07-08-2017 

Na nomber di su : 

Yiunan: Thelma y Lino Thodé - Croes 

f Regina y fjuan Koolman - Croes 
Dufi y Ella Croes - Filiciana 
f Maiky y Rosa Croes - Rodriguez 
Chai y Blanca Croes- Perez 
Donald Croes 
Gloria Croes 

Nietanan stima : Rouxana de Weever- Koolman 

Iliana Browne - Croes 
Nieto stima: Maurits Croes 

Tur su demas nieto(a)nan, bisanieto(a)nan y tataranieto(a)nan. 

Cuñanan : Sra. Vda. Ida Lumenier - de Mey 

Sra. Vda. Edita Lumenier - Franken 
Subrina stima : Shirley v/d Biest 

Demas subrino(a)nan, Primo(a)nan y demas famia y conocirnan. 

Un danki special na e zusternan di Wit Gele Kruis, Zuster Amama y su bon amigonan di 
Centro Kibrahacha. 

Acto di entiero lo tuma lugar na Kerki Protestant na Piedra Plat diasabra 12 di augusus 
2017 di 9’or pa ll’or di mainta. Despues lo sali pa Santana Protestant na Piedra Plat. 
Condolencia lo ta na Aurora Funeral Home diabierna 11 di augustus 2017 di 7’or pa 9’or 
di anochi. 

Enbes di krans lo tin un box desponibel na Kerki Protestant pa un donacion pa Centro 
Kibrahacha. 

Disculpa nos pero despues di entiero nos no ta ricibi bishita di condolencia na cas. 




Setoe gganeo Setviee Station 


Cu inmenso tristesa nos ta participa 
fayecimento di 

Sra. Rufina Coffi-Kock 



Nabidarumany cuñadi 
nos directoman 
Loreto y Greta Kock 


Hopi forza na Emand, Michael y Geraldine den e 
momentonan dificil aki. 

Descansa na Paz “Rufina” den braza di Señor. 

““Know that the Lord, He is God; 

It is He who has made us, and not we ourselves; 
We are His people and the sheep of His pasture 
Psalm 100 Verse 3. 


With deep sympathy we announce the passing 
away of: 



Brenda P. Rohan- 
Spanner 

BetterToiown as: “Bren” 

Sunrise: January 24, 1954 
Sunset: August 8th, 2017 

The funeral will take place on Monday 14 Au- 
gust 2017 at 4:00 pm at St. Teresita Church in 
San Nicolas and from there to the Government 
Burial Ground in San Nicolas. The body will be 
laid out from 2:00 pm at St. Teresita Church. 

Address for condolences: Ad Patres Funeral 
Home 

sunday 13 august 2017 from 7:00 pm - 9:00 pm 

Staff and Management of Ad Patres funeral 
home extend their most sincere condolences to 
the family. Condolences can be sent through 
our e-mail address or website 
www. adpatres. web s. com 

“Abo ku ta biba bou di amparo di Altisimo, 
ta hospedá den sombra di Dios omnipotente, 
2bisa SEÑOR: ‘Mi refugio, mi fbrti, 
mi Dios, den kende mi ta pone mi konfiansa!’ 
Salmo 91 1-2 


Cu honda pena nos ta anuncia fayecimento di: 



Esther A.S. Martis- 
Winterdal 

Mihor conoci como:” Sharon” 

*23 Aug 1971 1 09 Aug 2017 

Acto di entiero lo wordo anuncia despues. 

Staff y personal di Ad Patres funeral home ta ex- 
tende nos mas sincero condolencia na famia di e 
fayecida.. 

Condolencia por wordo manda riba nos website: 
www. adpatres. webs. com 

Cu inmenso tristesa na nos curason, nos ta participa 
fayecimento di : 


Tel: 5-93-0857 ; 5Sfl-6899 / 560-1403 
Fax: 556-6698 

“Dios ta Amor.. .y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por steuns di loke Se- 
ñor ta hasi” 

Cu hopi dolor na nos curazon nos kier participa 
fayecimento di: 



JACINTA RUFINA 
COFFI-KOCK 

Mihor conoci como Rufina 
*Aruba, 9 september 1941 - f Aruba, 5 augustus 
2017 


Su yuinan: 

Ernand Coffi y Ileana Labega 
Michael y Detty Coffi-Wever 
Geraldine Coffi 

Su rumannan: 

Loreto y Greta Kock - Croes 
Aura y Chris Thielman - Kock 
Su subrino y subrinanan: 

Suzette Kock y famia 
Arlene y John Hogan y famia 
Gregory Kock 

Chris y Elsa Thielman-Rasmijn y famia 

Johnny Thielman y famia 

Gilbert Thielman y famia 

Marijsella y Rudolf Croes-Thielman y famia 

Iha: Rufina Rasmijn- Helder 

Su cuñanan: Carmen “Mamita” Bislip-Gravenhorst y 
famia 

Marianne Coffi-Aakster y famia 
Tanta grandi: 

Annette “Tanta Nechi” Maduro y famia 
Omo y Tanta: 

Armando Lampe y famia 
Stella Lampe y famia 
Su amiga/amigonan: 

Eugenia Tromp y famia 

Sarita Lambrinos y famia 

Eda Thiel-Kock y famia 

Aida Briezen-Ridderstap y famia 

Jane y Bubu Pourier y famia 

Bernadette y Timoteo Willems y famia 

Amigo di cas: 

Charlie Bateman y famia na Naples, Florida 
Su subrina cu a cuide cu amor te na ultimo momento : 
Marijsella Croes -Thielman 
Su Primo y Primanan 

Tur bisiñanan: Pourier, De Cuba, Levestone, Che- 
hin, Irausquin, Geerman, Thiel, Arends, Fingal, 
Briezen y Gomez 
Demás famia : 

Kock, Coffi, Wever,Croes, Thielman, Bislip, Graven- 
horst, Craane, Helder, Lampe, Maduro, Aakster, Wil- 
lems, Leonardo, Wesseling, Winklaar, Landwier, Pre- 
cilia, Labega, Rock, Kusmus, Oduber. 

Ta invita pa acto di entiero cu lo tuma lugar na Royal 
Funeral Home diasabra 12 di augustus 2017 di 9’or pa 
ll’or di mainta. Despues lo sali pa Santana Catolico na 
Sabana Basora. 

Lo tin oportunidad pa tuma despedida di Rufina na 
Royal Funeral Home na Cumana diabierna 11 di au- 
gustus 2017 for di 7’or pa 9’or di anochi. 

Enbes di flor lo tin un box disponibel pa donacion pa 
Edmund Harms Foundation. 

Famia ta pidi comprenshon pa motibo cu lo no por 
tuma condolencia na cas. 


Elisabete Lausman 
Teixira 

Mihor conoci como “Bete” 
★09-11-1953 -t08-08-2017 

Acto di entiero lo wordo anuncia despues 


^.AuiQra^. 

Den Bo, Señor, mi ta busca mi refugio; 

Nunca lo bo brongosa mi, 

Bo ta husto, p’esey Bo ta libra mi, 

Den Bo man mi t’entrega mi spirit. 

Mi tin sigur cu Bo ta salba mi. 

Salmo 131:1 

Cu hopi tristeza pero conforme cu boluntad di Dios, 
nos ta participa fayecimento cristianamente di: 

Roland Marcelo 
Croes 

Mihor conoci como: “Roy 
of Molando 

^29-01-1948 - t06-08-2017 

Na nomber di su: 

Mayornan: fFrancisco Croes 

fCleothilda Croes-Rasmijn 

Rumannan: fTheodoro Croes y Baukje 

fMarcelo “Chelo” Croes 
fjanchi Croes 

f Isolina T. Ras-Croes y fBenny 

fThomas “Tommy” Croes y fSira 

Rosa Croes 

f Francis Croes 

fMaria y f Haime Yarzagaray 

Ex-esposa: Daniela Cabrera 

Iha: Ryan Dania 

Bon amiga: Ethel Yarzagaray y famia 

Sobrino y sobrinanan stima, sobresobrino y sobreso- 
brinanan, primo y primanan, amigonan, conocirnan y 
personal di cas cuido y alegria pa nos grandinan 
Demas famia: Croes, Rasmijn, Ras, Chamorro, Angela, 
Geerman, Besaril, Yarzagaray, Giel, Maduro, Tromp, 
Kock, Werleman, Lopez, Cabrera, Dania, Webb, Kool- 
man 

Nos ta pidi nos disculpa si den nos tristesa nos por a 
lubida un of otro famia. 

Acto di condolencia y entiero ta tuma lugar diahuebs 
10 di augustus 2017 na misa Inmaculada Concepcion 
di 2’or pa 4’or di atardi, despues saliendo pa Santana De 
Vries na Sta. Cruz. 

Despues di entiero no ta ricibi bishita di condolencia 
na cas. 






























Bocadenadi number di suerte 


6 NDIA 


SUERTEI5? 7 


DIAHUEBS 10 AUGUSTUS 2017 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 09 Aug 2017 Anochi 

Sorteo # 6248 


7488 


4671 


1072 


Sorteo # 5292 


8139 


&OOlA£ 


Sorteo # 4051 


8659 


Leo 





Sorteo # 1793 


0552 

8255 




Sorteo #1818 


12 - 19 - 20 - 22-24 


0 

x Jackpot 

0 

x Match 4+ 

4 

x Match 4 

135 

x Afl. 12,00 

Sorteo # 4140 

0 

x Jackpot 

1 

x Match 4 

108 

x Afl. 8,00 



Sorteo # 


05 - 13 - 20 - 22-23 


Proximo J ackpot 


55 . 000 ,- 


0 

x Jackpot 

0 

0 

0 

x Afl 50.00 

0 

x Afl.15,00 


Mega Ball 


370 . 000 ,- 



Af1.500.000,- 


MCGAIRH9S 



DIARIO 


SUPER 

4 


7801 - 9531-436 


1055 

SMARTPLAY 

DAILY 

FLAMINGO 


0544 - 4542-7603 

4025 - 0728-7599 

7181 - 9441-6315 



^mbian 40 


Correccion Catochi 

Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 09 Aug 2017 Merdia 

0 

x Jackpot 

0 

0 

0 

160 . 000 ,- 

0 

x Jackpot 

0 

0 

54 . 000 ,- 


0 

x Jackpot 

0 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


370 . 000 ,- 



Af1.500.000,- 



Aries 


Lo bo conoce un hende cu lo ta hopi impor- 
},tante pa bo. Un cuestion di trabao, asocia cu 
y problemanan legal lo cuminsa haya un bista 
r mas cla y solucionnan ta den porta. Num- 
bernan di suerte pa awe: 9, 26, 38 y 51. 



Aleha bo mes di situacionnan compromete 
of confuso. Esaki ta bo dia di comprension 
y reflexion. Lo bo tuma decisionnan hopi 
skerpi cu lo cambia bo paisahe sentimental. 
Numbernan di suerte pa awe: 5, 19, 28 y 42. 


Esunnan cu ta stima bo ta prefera pa bo ta 
semper asina, cu bo frescura. Awe bo ta haya 
bo mes memey di un periodo creativo y din- 
amico. Numbernan di suerte pa awe: 10, 34, 
43 y 49. 

Geminis 

Cu bo carisma bo ta atrae amor na bo banda. 
Cu e importante transito di bo dirigente den 
e elemento candela bo boluntad lo fortalece. 
Bo por logra bo metanan. Numbernan di 
suerte pa awe e: 6, 16, 27 y 39. 

Cancer 


Conserva loke bo tin. No pone un banda. 
Debi na e movemento di luna cu ta pasando 
lo bo nota con bo sernan stima sa ta no pun- 
tual den nan cosnan. Numbernan di suerte 
pa awe: 4, 22, 38 y 39. 




Leo 


Un bishita lo yega cu un grato noticia. Bo ta 
bibando den loke bo por yama un etapa di 
renobacion interior den loke lo concentra bo 
energia den cierto direccionnan. Number- 
nan di suerte pa awe: 2, 17, 29 y 43. 



Virgo 



Libra 


Ta acercando momentonan di gran impacto 
L sentimental. Bo signo, ekilibra, den harmo- 
nia y elegante ta atrae semper lo miho na bo. 
Numbernan di suerte pa awe: 4, 17, 28, 35 
y 45. 


E impaciente ta bo enemigo durante e luna 
aki. Controla bo mes. Lo bo ta dilanti un es- 
cenario sentimental cu bo no a premira. No 
delanta bo mes na eventonan. Numbernan 
di suerte pa awe: 6, 17, 23, 32 y 44. 



LJ 



Algo cu tabata tin bo preocupa, lo keda re- 
solvi felizmente. E diluvio positivo di Luna 
den transito via di bo elemento candela, lo 
acerca e amor di un hende ausente. Num- 
W bernan di suerte pa awe: 5, 14, 25, 39 y 44. 

Sagitario 

Personanan cu lo cambia bo bida lo yega 
cerca bo. Cu e combinacion existente den 
w m ,bo horoscop, lo envolve bo un vibracion 
positivo. Numbernan di suerte pa awe: 6, 
17, 23, 33 y 40. 

Capricornio 

Hopi tactico ora bo papia cu un hende cu 
gusta conflicto. Selecciona bo palabranan. 
; Bo tin e tendencia di yama un onda di “opti- 
mismo ciego” durante e periodo aki. Num- 
bernan di suerte pa awe: 8, 11, 28 y 30. 

Aquario 

Bo ciclo laboral y creativo awor aki ta den 
subimento. Riba e dia aki tin di tur cos den 
bo paisahe positivo, tanto den bo bida senti- 
mental como den economia. Numbernan di 
suerte pa awe: 17, 24, 43 y 54. 




Pisces 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 


Dr. na warda 

Oranjestad Dr. Wever Tel. 583 1223 
San Nicolas Dr. Giel Tel. 584 5155 

Botica na warda 

Oranjestad: Dakota Tel. 588 7364 
San Nicolas Aloe Tel. 584 4606 


SERVICO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 




Schedule augustus 2017 


WED 


09 



THU 


10 



M0N 


14 



WED 


16 



THU 




WED 


23 



THU 


24 



TUE 


29 



WED 


30 


ZENITH 

FREEWINDS 


CARNIVALSPLENDOR 


FREEWINDS - Dept. 


ADVENTURE OFTHESEAS 
ZENITH 


CARNIVALVISTA 


ADVENTURE OFTHESEAS 
ZENITH 


CARNIVALSPLENDOR 


CARNIVAL MAGIC 


CARNIVALVISTA 

ZENITH 


ARR 


DEPT 


BERTH 




07.30 


16.30 


c 

06.00 

**** 

E 




08.00 


16.00 


C 






23.45 


E 




08.00 


23.00 


C 

07.30 

16.30 

B 




08.00 


16.00 


C 




08.00 


23.00 


C 

07 . 3.0 

16.30 

B 




08.00 


16.00 


C 




13.00 


22.00 


C 




13.30 


22.30 


C 

07.30 

16.30 

B 


EMERGENCIA 


911 


POLIS 



Oranjestad 


100 

San Nicolas 


104 

Santa Cruz 


105 

Noord 

107 


Tip Line 


11141 

Brandweer 


115 

Ambulance 


911 

Hospital 


527-4000 

Imsan 


524-8833 

Warda Costa 

913 


Seguridad Nacional 11911 

Cruz Cora 


582-2219 

BOTICA 

| Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


Centrale Bank van Aruba 

Daily Exchange Rates - 08/09/2017 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.38 

1.40 

1.42 

CHF 

184.82 

185.54 

186.34 

GBP 

2.24 

2.29 

2.35 

JPY 

160.82 

162.29 

163.92 

EUR 

207.05 

208.93 

211.03 

DKK 

27.11 

27.83 

28.63 

NOK 

21.36 

22.08 

22.88 

SEK 

20.71 

21.43 

22.23 

For amounts up to Afl. 100,000 

Departamento di Asuntonan Economico 
cera pa renobacion 14 - 18 augustus 2017 


SERVICIO I9& 


DIAHUEBS 10 AUGUSTUS 2017 


Turn your Heritage 
into Art! Blikken 
huizen op Aruba? 


ORANJESTAD - De- 

partamento di Asuntonan 
Economico, Comercio y 
Industria kier a recorda su 
clientela y pueblo di Aruba 
en general lo siguiente en 
conexion cu trabounan di 
renobacion di su oficinanan. 


ORANJESTAD - Depar- 
tamento di Asuntonan 
Economico, Comercio y 
Industria (DEACI), pa- 
trocina pa COMSE ta 
invita Musico, Productor 
y Compositornan pa par- 
ticipa na e prome edicion 
di e Proyecto Exportan- 
do Creatividad. 

Ariba 29,30 y 31 di augustus 
lo tuma luga un Tayer Mu- 
sical caminda cu e experto 
Carlos Delgado di Nex 
Consulting y Guira Mu- 
sic Publishing Company lo 
ta presente pa comparti su 
experticio y conocemento 
ariba diferente tereno cu ta 
regarda e industria musical. 
Carlos Delgado tin mas cu 
15 aña di experencia den es- 
tablece y conseha compani- 
anan (den e sector radial y di 
publicacion musical) con pa 
comercialisa y exporta nan 
musica. Topiconan manera 


PARADERA - Pastoor 
Toti Fuentebella, Pastor di 
Parokia di Sta. Filomena, 
Paradera, Aruba ta invita 
cordialmente tur parokiano, 
devotonan di Sta. Filomena y 
Aruba en general pa e fiesta 
di nos patrona Sta. Filomena 
diabierna awor, dia 11 di aug- 
sutus. E celebracion ta cum- 
insa cu un procesion solemn 
rond di misa pa 6or di atardi 
y despues un Santo Sacrificio 
di Misa solemn. 

Msgr. Greg Redoblado, Vi- 
cario general di Diocesis y 


E trabounan di renobacion 
lo tuma luga den fase, dus 
e Seccion di Vestiging van 
Bedrijven lo ta cera pa pu- 
blico di dialuna 14 te cu dia- 
bierna 18 augustus 2017. 

E oficinanan lo habri bek 


distribucion y publicacion 
di musica, live music y in- 
dustria musical Arubano, y 
su potencial pa exportacion 
ta algun di e topiconan cu 
e experto lo toca durante e 
tres dianan di workshop aki. 

DEACI su meta principal ta 
pa conscientisa y informa e 
sector musical di e potencial 
grandi cu nos musico, pro- 
ductor, y compositornan tin 
ariba nivel internacional. E 
industria musical global ta 
representa 50 biyon dollar 
Americano y ta proyecta pa 
crece na un total di 57 biyon 
dollar Americano na aña 
2021 . 

DEACI kier fungi a traves 
di su Exprodesk como un 
di e catalisadornan pa crea 
mas actividad economico 
por medio di exportacion di 
producto y servicio. E tayer 
musical aki ta e prome activ- 



normalmente pa publico di- 
aluna 21 augustus 2017. 
Departamento di Asunto 
Economico ta pidi un y tur 
pa tene bon cuenta cu esaki 
y ta ofrece nan disculpa si 
esaki por trece cualkier in- 
conveniencia. 


idad di un serie di proyec- 
tonan programa pa tuma 
lugar durante e periodo nos 
dilanti. 

Registracion ta comple- 
tamente GRATIS, pero e 
cuponan ta limita. P’esey, 
registra awor y no perde 
e oportunidad aki pa siña 
con pa exporta bo creativi- 
dad musical exitosamente. 
Deadline pa registra ta dia 
11 di augustus awor. 

Cinco participante lo ricibi 
un 4 Export Business Plan’ 
y guia personalisa, haci- 
endo nan cla pa cuminsa 
exporta despues di e tayer 
aki. Pa mas informacion 
por tuma contacto cu un 
di e representantenan di 
Exprodesk na DEACI via 
email: Susanne van Nes 
na: s.vannes@exprodesk. 

com of Sharon Meijer na 
s.meijer@exprodesk.com. 


kende ta vicario di Obispo lo 
ta presente pa oficia e Santo 
Sacrificio di Misa solemn 
hunto cu otro pastoornan. 
Despues di misa tur paroki- 
ano y devotonan di Sta. Filo- 
mena lo haya oportunidad pa 
sunchi e relikia prome clase 
di Sta. Filomena cu a bini 
fo’i Santuario di Sta. Filom- 
ena, Mugnano del Cardenali, 
Italia dor di Msgr. Giovanni 
Braschi, rector di Santuario. 
Un y tur ta cordialmente in- 
vita specialmente muchanan, 
hobennan y devotonan di 
Sta. Filomena pa e fiesta aki. 


ORANJESTAD - Work- 
shop di arte y herencia 
cultural for di dialuna 4 
di september na Ateliers 
‘89 Academia Di Bellas 
Artes Aruba. Dicta pa e 
maestronan di Curaçao 
y Hulanda, Ruben de La 
Cruz y Karolien Helweg. 

Artistanan Ruben de La 
Cruz y Karolien Helweg ta 
bin Aruba pa haci un inves- 
tigacion di e herencia perdi 
di casnan traha di bleki na 
Aruba. Den e casnan aki nan 
tawata biba durante e tempo 
di gloria di e rafmaderia di 
azeta LAGO. 

E investigacion aki nan kier 
haci, nan dos hunto, cu un x 
cantidad di participante den 
e workshop aki, cu nan ta bay 
duna na Ateliers ‘89 bou di e 
titulo “Haci arte di bo heren- 


Participa 

Tur hende cu kier haci arte y 
ta haya nan herencia cultural 
importante ta wordo yama 
pa participa y asina yuda cu e 
investigacion y traha un obra 
propio di arte/instalacion se- 
gun e storianan colecta. Paso 
nos kier haci un yamada na 
tur di e tempo ey cu sa algo 
o atende o a biba mes den un 
cas asina, pa bin na Ateliers 
‘89 durante e workshop pa 
bin conta o miho ainda com- 
parti potret cu tur presente. 
Habitantenan di edad di San 
Nicolas y participantenan 
di e workshop asina ta traha 
hunto ariba e proyecto aki pa 
converti esaki den un exito y 
hunto documenta e bunita 
herencia cultural aki di Aru- 
ba. 

Dicon 


Ta importante pa trece e pida 
herencia cultural aki bou di 
atencion na Aruba prome cu 
e bay henteramente perdi. Pa 
duna honor na esaki cu un 
obra di arte. Nos ta bay crea 
artisticamente un obra tres 
dimensional di un cas traha 
di bleki. E sorto di casnan cu 
a yega di existi na San Nico- 
las. Nos ta rescate y yam’e 
den presente. 

Iniciadonan/docente 

Karolien Helweg y Ruben 
de La Cruz dos artista cu a 
studia na Koningklijke Acad- 
emie di Arte Visual na den 
Haag Hulanda, ta traha for 
di 2000 hunto. For envolvi- 
mento social nan ta forma y 
produci proyectonan di arte, 
bienestar general y educa- 
cion combina hunto. Ante- 
riormente a haci investiga- 
cion na e casnan di bleki na 
Curaçao, cu a resulta den e 
publicacion di e buki “De 
vergeten Monumenten van 
Curaçao”. 

Informacion praktico 

Titulo: Turn your Heritage 
into Art 

Tecnica: Investigacion y 

Mixed Media. 

Duracion: for di Dialuna 4 di 
september pa diahuebs 28 di 
september. 

Di dialuna pa diahuebs for di 
6.30 pa 9.30pm. Edad 13 aña 
pariba. 

Luga: Ateliers ‘89, Academia 
Di Bellas Artes Aruba, Do- 
minicanessenstr. 34 Oranjes- 
tad, rechts tegenover Maria 
College. 

Inscripcion: skirbi elvis@ 
ateliers89.com o yama 
5885776 o 5654613 
Inscribi ya cu cuponan ta 
limita. 


Music workshop exportando 
creatividad edicion 2017 


Invitacion pa e fiesta di Sta. Filomena, 
patrona di Parokia di Paradera 




















DIAHUEBS 10 AUGUSTUS 


# a LOCAL 


BJKDW 


135 studiante lo participa pa haya nan GED diploma 


ORANJESTAD - Reci- 
entemente International 
School of Aruba a inicia 
e programa di GED. Mas 
o menos 135 studiante a 
inscribi pa esaki, di cual 
nan edad ta cuminsa des- 
de 17 aña bay ariba. Aki 
ta trata di personanan di 
diferente edad , tambe tin 
adultonan cu ya caba a 
pasa 30 aña di edad. 

Esaki ta informacion for di 
un relato di ministerio di 
Enseñansa. 


Minister di Enseñansa Mi- 
chelle Hooyboer-Winklaar 
ta duna di conoce, cu nan a 
subsidia e programa di GED 
y e unico cos cu e studian- 
tenan mester cubri ta e parti 
di examennan cu nan lo haci 
na final. E costo aki lo ta un 
tiki mas di 100 dollar. 

E programa di GED ta na In- 
gles y esaki ta un otro aspecto 
cu Ministerio di Enseñansa a 
ricibi hopi peticion pa esun- 
nan cu ta sinti cu Hulandes 
no ta un opcion, pa motibo 

cu nan a lucha hopi cu e idi- 
oma Hulandes. E minister a 
indica cu nan ta ricibi hopi 
peticion asina aki y a percura 
pe drempel aki no f ey mas pa 
esunnan cu no por haci’e na 
Hulandes. 


kier haal esaki pa sigui studia 
den exterior of na Universi- 
dad di Aruba. Esaki ta brinda 
nan e oportunidad pa haci 
esey y sigui riba e rumbo cu 
nan ta desea, segun e minis- 
terio di Enseñansa. 


“Nos ta contento pa mira asi- 
na hopi entusiasmo rond di 
esaki y tin mas cu 270 aplica- 
cion pa e programa na e mo- 
mento aki, minister Hooy- 
boer-Winklaar ta bisa. 


E titulo di e diploma ta na 
nivel di un scol secundario. 
Ta considera un highschool 
na nivel di HAVO, pasobra 
cu un highschool studian- 
tenan por drenta diferente 
college, universidad y hasta 
na Hulanda ta reconoce esaki 
na HBO. 

Logrando nan GED, e studi- 
antenan por haci uzo di esaki 
cu por habri otro oportuni- 
dadnan, sea na trabou mes 
yudando nan crece den un 
compania of pa esunnan cu 
ainda no a logra fmalisa cu un 
diploma. 

Pa esunnan cu no a logra na 
scol pa cualkier motibo, nan 

Enfermeronnan lo bay traha cu e sistema nobo di Nurse Call 



cio nobo ta cu awo nan lo bay 
over na e sistema di paging. 

Den e edificio actual e enfer- 
meronan ta traha cu e siste- 
ma unda cu e pashentnan ta 
primi boton pero esaki no ta 


cu no solamente tin bel ban- 
da di e cama pa pidi asistencia 
pero tambe den baño. Ade- 
mas di esaki na momento cu 
e luz cende den gang ora e bel 
a wordo primi, nan por haya 
sa di biaha ki tipo di urgencia 







ORANJESTAD - Re- 
cientemente hospital a 
ricibi oficialmente for di 
e compania Croon Caribe 
e sistema nobo di Nurse 
Call. E sistema aki lo wor- 
do uza den e edificio nobo 
di hospital. Enfermeronan 
lo haya un training con pa 
traha cu e sistema aki pa 
asina nan por brinda un 
miho servicio na e pash- 
entnan, segun hospital. 

Esaki ta informacion for 
di un relato di hospital. 

E sistema aki ta encera cu e 
pashent for di su cama por 
pidi yudansa y solamente es- 
unnan cu ta traha cu e pashent 
lo haya e yamada aki. Esaki lo 
trece privacidad y trankilidad, 
unda cu e chens pa haci fout 
ta bira menos, hospital ta bisa. 
Lo yama e enfermero asigna, 
pero si pa un motibo of otro 
e tin otro emergencia y no ta 
contesta dentro di 1 minuut 
y mei, esaki lo zona cerca tur 
otro enfermero riba e piso 
via e sistema di paging cu no 
ta zona duro. Solamente na 
momento cu tin un caso di 
reanimacion of CPR, inme- 
diatamente e lo zona duro 
cerca tur enfermero riba e 
piso y e luz pafo di e camber 
lo cende color blauw. 


duna nan niun idea ki tipo di 
emergencia tin den e camber. 
E manager di e departamen- 
to di enfermero Ruthmila 
Odor-Croes ta sigui splica cu 
e bel ta zona fuerte den e gang 
y tin biaha esaki por pasa den 
oranan di marduga, cual por 
ta hopi fastioso pa motibo cu 
e zonido di e bel ta lanta otro 
pashent den oranan di mar- 
duga. “Nos ta stimula hende 
cu si nan mester di yudansa, 
pa por fabor yama nan.” 

Enfermero di Niet Snijdend 
3 Anette Kelly-Wester ta bisa 


tin pa motibo cu tin diferente 
color di luz cu ta indica ki ta 
e urgencia di e pashent. Cu e 
sistema di pager nan ta ricibi 
e notificacion precies cua pa- 
shent ta bel y den caso cu ta 
un camber di 2 persona, e 
sistema tambe lo bisa e en- 
fermero precies cua pashent 
a bel y si esaki ta riba cama of 
den baño. 

“Esey mi ta kere ta un di e 
cosnan mas importante, pa- 
sobra por bay mas dirigi riba 
e situacion na momento cu ta 
algo di emergencia.” 


Alarma pa infuus 


Importante pa menciona 
tambe ta cu e pashent cu tin 
dificultad pa move man y/of 
ta haya cierto remedi via in- 
fuuspomp, por ehempel e pa- 
shentnan di neurologia, esaki 
tambe ta zona riba e pager ora 
e remedi ta cabando. Actual- 
mente ta asina cu e mashin ta 
cuminsa piep y no solamente 
e zonido ta fastioso pero tam- 
be e pashent kisas no sa kico ta 
pasando. Asina nan por traha 
mas pro- activo y eficiente y 
e pashent ta ricibi un cuido 
di calidad mas halto, segun 
hospital. E cambio grandi cu 
lo bay tin pa nan den e edifi- 

Hobennan nomina pa Poder di Hubentud ta comparti nan storia 

mes.” cu si nos ta respeta otro nos 

tur ta mas feliz.” 



ORANJESTAD - Ayera 
mainta tabatin un presen- 
tacion di hobennan cu a 
wordo nomina pa resalta 
den nos comunidad na Cas 
di Cultura. E proyecto aki, 
nombra Poder di Huben- 
tud, ta den su di tres edi- 
cion den aña 2017. Bon 
Dia Aruba a presenta na 
e evento pa haya comen- 
tario di e organisadonan y 
hobennan cu a participa y 
wordo nomina. 

Jhon Freddy Montoya ta un 
di e personanan cu a yuda e 
organisacion di e evento. E ta 
splica cu e proyecto ta dividi 
den varios fase. E prome fase 
ta uno unda cua persona cu 
ta por nomina un hoben pa 
participa. E persona mester 
tin un experencia den algun 
disciplina cu ta practica den 
nan tempo liber, manera de- 
porte, arte, trabou boluntario 
y mas. “Cualkier hoben cu 
por profila su mes como un 
lider y cu por mustra con 
hopi potencial e tin por bira 
un nominado.” 

E di dos fase di e proyecto ta 
uno di screening, segun sr. 
Montoya. “Ta bin hunto pa 
evalua si berdad e hoben aki 


ta un persona cu a desaroya 
na cierto nivel y cu tin tambe 
mas chens pa sigui desaroya.” 

Despues di esaki sr. Montoya 
ta splica cu Poder di Huben- 
tud durante un periodo di 3 
luna ta organisa varios tayer 
pa e hobennan haya e her- 
mentnan necesario pa sigui 
construi a base di nan meta- 
nan y soñonan. E hobennan 
ta duna un presentacion na e 
ultimo fase unda cu ta purba 
crea un impacto cu nan storia 
a base di nan pasado, presente 
y futuro. 

Sr. Montoya a fmalisa bisan- 
do cu ‘e idea ta pa yuda forma 
lidernan, y pa ser conoci cu 
storia di hobennan ehemplar 
den nos comunidad’. 

Lixandra Geerman, atleta 

Un di e hobennan, Lixandra 
Geerman a wordo nomina a 
base di su carera como atleta 
den atletismo. Sra. Geerman 
ta practica heptathlon y ta 
splica cu e ta un deporte di 7 
disciplina den cual ta envolvi 
bulamento, coremento y tira- 
mento. 

Su inspiracion pa a cuminsa 
cu e deporte di atletismo ta- 


bata su mayornan. “Mi mama 
tambe tabata practica gym- 
nastiek y volleyball mientras 
mi tata a lanta den boxing y 
football.” 


Sra. Geerman a conta cu ‘mi 
a cuminsa cu 6 aña y durante 
mi carera mi a biaha na varios 
paisnan den exterior pa com- 
peti. Mi a yega di bay na Ba- 
hamas y Corsou pa compe- 
tencia di CAC, cual ta un pa 
personanan menor cu 15 aña. 
Na esaki mi a gana di prome 
luga pa Aruba’. 

E hoben ta splica cu despues 
di esaki el a participa cu we- 
ganan di Carifta, cual ta tuma 
luga den Caribe. 

‘Mi a wordo honra cu e nom- 
bracion di atleta di aña den 
2016’, mustrando un medaya 
basta grandi cu un diseño di 
bandera di Aruba. Sra. Geer- 
man ta duna un citaat cu ta 
splica su filosofia, di Usain 
Bolt. “There’s something 
special about marks. And 
there’s something special 
about names.” 

Sra. Geerman ta splica: “Si 
boso kier hisa e nomber di 
boso pais y nomber na laira 
mester laga un marca di bo 


Selena Williams, desaroyo 
personal 

Selena Williams ta un hoben 
di 23 aña di edad cu a wordo 
nomina den categoria di de- 
saroyo personal. 

E ta splica cu su presentacion 
ta basa riba e palabra ‘choice’. 
“Mi ta sinti cu mi por rela- 
ciona e palabra aki cu tur e 
tayernan cu nos a tuma parti 
di nan. Fuera di esey e palabra 
aki ta un cu mi a haya na vari- 
os punto den mi bida.” 

Sra. Williams ta conta cu e lo 
pone enfasis riba su fayonan 
en bes di su logronan, ya cu 
‘mi ta haya cu hopi biaha nos 
ta wak fayo como algo cu por 
stop nos y no como simple- 
mente un obstaculo cu nos 
por domina’. 

“Semper mi a yuda comu- 
nidad, specialmente mu- 
cha chikito. Den e tempo 
unda mi tabata considera mi 
golden years mi a drenta den 


Parlamento Hubenil. E expe- 
riencia aki a siña mi hopi cos- 
nan, specialmente den area di 
debate y public speaking.” 

Segun sra. Williams, loke e ta 
aprecia mas di e experiencia 
ta cu e la siña con pa comparti 
su opinion y ‘mas importante 
con pa respeta opinion di 
otro personanan’. “Mi ta haya 
esaki di importancia grandi ya 


Presentacion emocional 

Durante su presentacion, sra. 
Williams a recita un poema 
audiovisual unda cu el a ex- 
presa e manera con e tabata 
wordo tenta pa su manera 
di bisti. Den audiencia por a 
nota cu e hobennan a sim- 
patisa cu su presentacion. 
Despues di e presentacion 
di e poema, e hoben a purba 
sigui splica su inspiracion of 
frustracion, pero a keda sin 
palabra. E audiencia e ora a 
afirma sra. Williams cu no 
mester splica nada mas, e po- 
ema a splica tur cos. 

Durante su presentacion el 
a cambia su vestuario di uno 
mas masculino pa uno mas 
femenino. E1 a splica: “Mi a 
realisa cu e manera di bisti 
aki ta duna mi mas respet di 
e manera cu mi tabata bisti 
prome. E ta straño cu a pesar 
di esaki, mi a keda e mesun 
persona.” 

Pa termina su presentacion 
sra. Williams a para dilanti 
un spiel y duna un monologo 
pa empodera su mes. Esaki a 
resona cu e hobennan, cual a 
brasa sra. Williams den gru- 
po. Por a nota cu hopi hoben- 
nan a haya nan mes cu awa na 
wowo. 

Reaccion di invitado 

Un representante di Hal 
Hubenil di partido AVP, 
Leonaro Figaroa, ta expresa: 
“Hopi biaha den pueblo per- 
sonanan ta pensa cu e gen- 
eracionnan jong ta actua di 
cierto manera. E proyecto aki 
a mustra cu tin hopi hoben 
cu ta sigui nan metanan.” 

“Mi mes a siña hopi awe di 
e dos presentacionnan cu a 
wordo duna. Mi ta curasha 
otro hobennan pa haci esaki, 
e ta duna publico otro per- 
spectiva riba e bida di un ho- 
ben.” 
















